Topaldia 2020 | Topaldia\n“Euskaltzaleen mugimendua antolatzeko ereduak berpentsatuz”\n18. edizioan, antolaketa ereduen inguruko gogoeta\n2020ko otsailaren 6an izango da Topaldiaren edizio berria, Bilboko EHUren Bizkaia Aretoan. Oraingoan, antolakuntza ereduen inguruko gogoetak ardaztuko du jardunaldia, izenburuak berak adierazten duen bezala: “Nola antolatuko da etorkizuneko euskaltzaleen mugimendua?”.\nNoiz: otsailak 6.\nNon: Bilbo, Bizkaia aretoa (Baroja entzunaretoa)\nMatrikula orokorra 45€ (bazkaria barne).\nIkasle, langabetu eta euskara\nelkarteetako kideak 35€ (bazkaria barne).\nAurkezle-moderatzailea: Garikoitz Goikoetxea (Berriako kazetaria eta Galtzaundiko kidea).\nEuskara elkarteetan 90. hamarkadan sortu eta zabaldu ziren antolakuntza ereduetatik abiatuko da Topaldia, ohiko antolaketa ereduek oraindik orain betetzen dituzten funtzioak nabarmenduz. Era berean, jendarteak dakartzan aldaketetara moldatzeko asmoa duten eredu berriak ere plazaratuko dira. Izan ere, esperientzia horiek osatuko dute jardunaldiaren muina.\nEuskal Herriko zazpi txokotako esperientziak bilduko dira Topaldian. Atarrabiako Karrikaluze elkartearen bilakaera eta etorkizuneko asmoak zabalduko dute jardunaldia. Jarraian, Tolosaldean eta Eibarren administrazioa eta euskara elkarteak eta euskalgintza soziala elkarrekin bultzatzen ari diren gobernantza berrien ereduak mahai gaineratuko dira. Ondoren, Arabako lautadan, Derion zein Donostian garatutako ereduek hartuko dute lekukoa, tokian tokiko komunitatearen beharrei eta testuinguru espezifikoei erantzuteko garatu dituzten ereduak elkarbanatuko dituztelarik.\nEredu berritzaileek irekitako ildoari helduta, eta jardunaldia borobiltzeko, berrikuntza sozialaren gaia landuko da, euskalgintza bezalako mugimendu sozialek eraldaketa horretan duten egitekoaren inguruko gogoeta zabalduz. Horretarako berrikuntza sozialean punta puntako aditu Igor Calzada doktorearen hitzaldia entzuteko parada izango da. Horrekin batera, adibide zehatz baten berri ere emango da: Aiaraldeko Kooperatiba integrala. Azken esperientzia horren bidez, zeharkakotasunez eta eraldaketa sozialaren ikuspegitik, komunitatearen beharrak nola asetzen dituzten azalduko dute.\nAzkenik, jardunaldia ixteko, esperientzien analisi sakona eta etorkizuneko aukerak aletuko dituzte Joxemi Zumalabe Fundazioko Andere Ormazabal eta Zesar Martinezek eta Mondragon Koorporazioko Iñigo Iñurrategik.


Jokoak Netflix | -era etortzeari buruzko zurrumurruak ukatu zituen ofizialki Gadgeten berriak\nOfizialki ukatu egin zituen Netflix-era jokoak iristearen inguruko zurrumurruak\nAzken asteotan zurrumurruak sortzen ari dira aukera horri buruz Netflix-ek jokoak gehituko lituzke bere plataforman erabiltzaile batzuen eskaera osatzeko. Zehazki, Netflixera iritsi behar zuen lehen jokoa Minecraft izan zen, azkenaldian oso modan ez dagoen baina oraindik milioika jarraitzaile dituen jokoa.\nJolasteko hardwarearen aldetik nahikoa potentzia behar duen pentsatzen duten askok pentsatzen duten jokoa, baina jokoak ez direla eskainiko berrestearen arrazoi nagusia. Netflix-ek jada gehiegi duela serieetan, filmekin eta streaming bidez eskaintzen dizkiguten bestelako edukiekin.\nNetflixek berak baieztatu zuen ez zuela jokoak gehituko bere plataforman\nHemen arazo nagusia iturri garrantzitsuetatik zurrumurruak agertzen direla da eta, beraz, erbia Netflix-en eduki mota hau eskaintzeko aukerari buruz planteatzen da. Zurrumurruak hazten ari direla ematen duen denboraren ondoren, konpainiak adierazpen ofizial bat atera du, eta hori ofizialki argitzen dute ezin izango dugu jolastu zure plataforma da:\nMomentuz ez dugu Netflix-en jokoetan sartzeko asmorik. Gaur egun, entretenimendu ugari eskaintzen ditugu eta jokoak gero eta zinematografikoagoak direla egia den arren, ez dugu gure produktuen katalogoan izenbururik gehitzeko asmorik.\nEz daukagu argi etorkizunean ezin dituztela jokoak pixka bat gehiago begiratu edo erabiltzaileentzako interaktibo batzuk gehitu, baina momentuz Netflix-ek adierazpen honekin desegin ditu zurrumurru guztiak. Interesgarria litzateke zuretzat Netflix-en jokoak gehituko balira?\nArtikuluaren bide osoa: Gadgeten berriak » General » Berri » Ofizialki ukatu egin zituen Netflix-era jokoak iristearen inguruko zurrumurruak\nYouTube Music eta YouTube Premium dagoeneko eskuragarri daude Espainian\nGoogle Maps-ek jada Uber bat erreserbatzeko aukera ematen dizu aplikaziotik


“Eskerrak etorri daN” ala “Eskerrak etorri daNA”? - Bizkaieraren ataria\nBietara esaten da, baina lurralde batzuetan batera eta beste batzuetan bestera. “Eskerrak etorri deN” ez da sartaldekoa; ekialdekoa eta, neurri baten, erdialdekoa da, Iparralde eta Nafarroakoa batez be, eta Gipuzkoa zati batekoa.\nHedabideetan entzuten dan ia bakarra, ‘Eskerrak etorri deN’ edo daN dala esan daiteke. Baina bizkaieraz egiten dogunok darabilgun (ia) bakarra –na atzizkiduna da: ‘Eskerrak etorri daNA’.\nBizkaiko leku askotan, eskerrak barik, graziak esaten da, eta ondo esanda hau be: ‘Athleticek graziak irabazi daueNA oraingoan behintzat!’\nBizkai partean normala da esatea: ‘Harek ondo daki errua berak daukaNA’. ‘Harek badaki bera bisitetan joango garaNA’. Holan berba egiten dan lekuetan bardin esaten dira aurreko biak be: ‘Eskerrak etorri zaraNA’. ‘Graziak etorri daNA’.


Mondragon taldeko presidenteak Kongresuko Berreraikuntza Batzordean parte hartuko du EH Bilduren ekimenez - - Goiena.eus\nMondragon taldeko presidenteak Kongresuko Berreraikuntza Batzordean parte hartuko du EH Bilduren ekimenez\nEH Bildu Oñati 2020-05-14 21:42\nMertxe Aizpurua: "Ezinbestekotzat jotzen dugu munduko lehen talde kooperatiboaren ahotsa batzorde honetan presente egotea eta aintzat hartzea"\nEH Bilduren ekimenez, Mondragon korporazioko presidente Iñigo Uzinek Kongresuko Berreraikuntza Sozial eta Ekonomikorako batzordean parte hartuko du, ekonomia berpizteko neurrien inguruko azpi-taldean, hain justu ere. Euskal Herriko indar subiranistaren proposamenak batzordea osatzen duten diputatuen gehiengoaren babesa jaso du. Batzordearen helburu nagusia COVID-19ari lotutako krisi sanitario, ekonomiko eta sozialaren aurrean irtenbideak adostea da.\nEH Bilduren Kongresuko bozeramaile Mertxe Aizpuruak balioan jarri du kooperatiben eginkizuna, eta gauzak beste modu batera egiteko erakutsi duten gaitasuna nabarmendu du, enpresa eredu tradizionaletatik at. «Munduko lehen talde kooperatiboa, EAEko lehen enpresa taldea eta Espainiako Estatuko hamargarrena da Mondragon korporazioa. Krisialdi honen aurrean bestelako neurriak har daitezkeela erakutsi du. Kooperatiben baloreak garrantzitsuak dira krisi honen ondorioz hartu beharreko jarreraren aurrean ikuspegi ezberdinak kontuan hartzeko». Honela azaldu du Aizpuruak Uzinen agerraldiaren egokitasuna: «Ezinbestekotzat jotzen dugu munduko lehen talde kooperatiboaren ahotsa batzorde honetan presente egotea. Mondragon taldearen esperientziak aintza hartua izatea merezi du».\nUzinen agerraldi eskaeraz gain, Euskal Herria Bildu Talde Parlamentarioak beste hainbat agerraldi ere eskatu ditu gaur: Patxi Olabarria (Konfekoop Euskadiko kooperatiben konfederazio presidentea), Carlos Askunze (REAS ekonomia alternatibo eta solidarioaren sareko presidentea), Mitxel Lakuntza (ELA sindikatuko idazkari nagusia) eta Garbiñe Aranburu (LAB sindikatuko idazkari nagusia). «Espainiako Estatuan nagusi diren sindikatuak ez dira gehiengo gure lurraldean. Euskal Herria ere ezberdina eta anitza da zentzu horretan, eta uste dugu hemen ere iritzi eta ikuspegi horiek entzun egin behar direla, aintzat hartuak izan daitezen», adierazi du Aizpurua diputatuak. Proposamenak, dena dela, atzera bota dituzte Kongresuko Berreraikuntza Ekonomiko eta Sozialerako batzordea osatzen duten ordezkariek.


26. urteurreneko festan ilunak argitzera - Arrasate - Goiena.eus\n26. urteurreneko festan ilunak argitzera\nXabi Gorostidi 2017-03-30 16:41\nMende laurdena irudikatzeko diseinatutako tximeletak egin du bere hegaldia, eta beste urtebetetze bat ospatuko du zapatuan Arrasateko Gazte Alternatiboen Kofradia Organizatuak. Askotariko osagaiekin kozinatutako egitaraua prest dago.\nAGAKO eguna ospatuko da zapatuan, eta gaztetxean zein herriko bazterretan igarriko da Arrasateko Gaztetxeko kideek jarriko duten festa giroa.\nLehen ekintza 10:30ean hasiko den artisauen azoka izango da. Herriko zein Euskal Herriko bazterretatik etorritako dozena bat artisauk euren produktuak jarriko dituzte Seber Altuben. "Aurreko urteko AGAKO egunera etorritako artisauekin jarri ginen kontaktuan, baina horietako askok ezin zuten aurten errepikatu. Hala ere, beste artisau batzuei luzatu zieten gonbidapena, eta gu apenas mugitu gabe lortu dugu artisauen dozena ekartzea", azaldu du Gaztetxeko kide Ainhoa Aranak.\nLeku berean, ordu erdi geroago, Txatxilipurdiko kideek umeentzako tailerrak jarriko dituzte, haur txikiek primeran pasa dezaten. Bazkalaurreko azken ekintza Bizipoz poteua izango da, eta honela azaldu du Aranak zer ekintza berri hau: "Guk asmatutako zerbait da. Berez, otxoteak girotutako poteoa egitea zen asmoa, baina grabaketa bat daukate zapatuan, eta beste zerbait pentsatu behar izan dugu. Gaztetxeko kide batek euskal mitologiako bi protagonistaren laguntzarekin mozorroak jantzi, eta poteoa egitea proposatu zuen, eta hori egitea erabaki genuen".\nBazkaria menu bereziarekin\nNekazari gazteen produktuekin egindako menua izango dute ondoren dastagai, Gaztetxean bertan egingo den bazkarian. Menua, hauxe: porru finak egosita ozpin-olio saltsarekin, arroz egosia, barazki-pistoa, patata-purea eta, azkenburukorako, intxaurrak.\nBazkaria musikatua izango da; izan ere, tripa bapo bete ostean, Legazpiko Erein eta Arrasateko eta Aretxabaletako kidez osatutako Jusus Kraist taldeek joko dute. Bazkarirako txartelak eskuratu ez dituztenek salgai izango dituzte Basati, Jai Zale eta Iluntz tabernetan.\nMusika, musika eta musika\n18:30ean Karro poteua egingo dute herrian zehar, Ziribulio Sound taldeko Martin Arakamak aukeratutako musikarekin, eta 22:30ean hasiko dira eguna borobiltzeko kontzertuak. Oholtza gainera igoko direnak aurrez aipatutako Ziribulio Sound, Bad Sound System eta DJ Miau izango dira. "Parekidetasuna bilatu nahi izan dugu, eta, hori dela eta, Kata abeslaria arituko da Bad Sound Systemekin batera, eta DJ Miau eta Erein emakumeek osatutako taldeak dira", azaldu du Aranak.\n"Orain 15 lagun inguru elkartzen gara egubakoitzero asanbladetan, 21 eta 27 urte bitartekoak. Duela bi urte, lehengo kide asko joan ziren, baina gazteok hartu diegu lekukoa".


Jakina, Jesus ez da suizida. Ez dabil gurutzean josi dezaten bila. Ez zuen opa izan sekula sufrimendurik, ez beretzat, ez besteentzat. Horren aurka jardun zuen, hain juxtu, bizitza osoan, aurkitzen zuen guztietan: gaixotasunean, zuzengabekerian, bekatuan, etsipenean. Beraz, ez dabil orain heriotzaren bila, baina ez dago atzera egiteko ere.\nBekatariei eta zokoratuei harrera eginez jarraituko du, bere jarduerak tenpluan amorrua eragingo badu ere. Kondenatzen badute, delitugile eta zokoratu bezala hilko da bera ere, baina bere bizitza osoa baietsiko du bere heriotzaz: bere barkazioa inori ukatzen ez dion Jainkoaganako konfiantza osoa baietsiko du.\nHorregatik gertatzen zaigu gurutzea kristauoi hain erakargarri. Gurutziltzatuari musu ematen diogu, harengana jasotzen ditugu begiak, haren azken hitzak entzuten ditugu…, zeren Jesus gurutzean ikusirik, batetik, Aitaren egitasmoari hark eskaini dion azken zerbitzua baitugu ikusten eta, bestetik, bere Semea emanez, gizadi osoarekiko maitasunagatik, Aitak agertu digun ezaugarri gorena.\nBilaukeria da aste santua folklore nahiz turismorako apeu edo dei bihurtzea. Jesusen jarraitzaileentzat, Jaunaren nekaldia eta heriotza ospatzea emozioz beteriko esker ona da, Jainkoaren maitasun «ezin sinetsizkoa» pozik adoratzea, Jesus bezala bizitzeko deia gurutzeratuekin bat eginez.


Bangkokeko MahaNakhon dorrearen arkitekturan antolatutako kaosa Sormenak linean\nDekonstruktibismoa edo kaosa kontrolatua eskala handian Thailandiako etxe orratz honetan\nNormalean ez dugu arkitekturari buruz asko hitz egiten edo komentatzen, nahiz eta artearekin lotura estua duen eta sormena izateak zer esan nahi duen. Ahal izan duten arkitektoak daude etorri beste modu batzuekin zuzenenetik perpendikularretik, kurbatura gehiago joateko. Konturatzeko Bartzelona inguratu besterik ez duzu egin behar.\nKurbaz eta zuzentasunaz gain, badago deskonstruktibismo izeneko mugimendua 1980ko hamarkadaren amaieran jaio zen. Zatiketa, diseinu ez linealaren prozesua, egituren gainazalaren ideiak eta geometria ez-euklidearra (forma ez-zuzenekoak) manipulatzeko interesa du ezaugarri. Etxe orratz hau da mugimendu arkitektoniko hori azaltzeko har daitekeen adibiderik gorena.\nThailandiako etxe orratz honi ez zaio batere deseraikuntza deitzen, baina hobeto ulertzen laguntzen digu mugimendu arkitektoniko hori. 'De-con' kontzeptua modernismoaren erreakzio edo iraulketa izan zen eta postmodernismoaren gorakadaren aurkakoa.\nBangkokeko (Thailandia) MahaNakhon dorrearen aurrean gaude. Dauka 313 metro altu eta 77 solairu. Maiz dekonstruktibismoaren kategorian sartzen diren eraikinek azken itxura amaitua adierazten dute kaosa kontrolatu eta ezustekoa duena.\nBaten batek irudimena erabili eta dena imajinatzen badu eraikinak dituen hiri bateko auzoa MahaNakhon bezala, ziur asko apokaliptikoarekin lotutako espazio erraldoi batetik hurbilago egongo litzateke etxe orratzek hiriguneak konkistatu zituztenetik ohitu garen hiri normalagoa baino. Izan dezaketen arazo bakarra leihoak garbitzeko aparteko gastua da, nahiz eta bulego eta apartamentu horietako batzuek alokairuak estratosferikoak izan behar duten.\nHori den eraikina aldatu paisaia Bangkok bezalako hiri batena. Arkitektura amaitzeko, a urregintzarekin fusioa.\nArtikuluaren bide osoa: Sormena linean » General » Hainbat » Dekonstruktibismoa edo kaosa kontrolatua eskala handian Thailandiako etxe orratz honetan


BMk esplotazioa eta prekarietatea ezkutatzen ditu | LAB SINDIKATUA\nZerbitzu Pribatuak Elikagaigintza BMk esplotazioa eta prekarietatea ezkutatzen ditu\nBM Supermerkatuak enpresak, merkatu-kuota handitzen jarraitzeko proiektuan, beste lehiakide batzuen dendak erosten ditu, kontuan hartu gabe dagoeneko dendak dituela kale berean. Joan den urtea, supermerkatu bat ireki zuen Barakaldoko Juan de Garay kalean (kale horretan bertan beste bat zegoen), etekinak handitzeko eta, aldi berean, langileen gaineko presioa eta lan-karga esponentzialki handitzeko aitzakia izan den autolehia sortzeko. Horrela, urriaren 28an BM Supermerkatuek denda horietako bat itxi zuten, hainbat kaleratze objektibo eraginez.\nLABek ez du ulertzen nola uzten dituen kalean BM Supermerkatuak enpresak honezkero adin bat duten langileak, laneratze zaila dutenak, orbaingabeko ibilbidea dutenak eta lan-bizitza eskaini dioten enpresak kaleratu egiten dituela ikusten dutenak.\nGure ustez, BM Supermerkatuek erabili eta botatzeko mukuzapi gisa tratatzen dituzte beren langileak. Larria da Bizkaiko lurralde osoan hedatzen den eta eta 2,5 milioitik gorako irabaziak lortu dituen enpresa batek langileak langabezian uztea, enpresak Bizkaian bertan dituen 90 denda baino gehiagotan berriro lanean hasteko aukerarik gabe. Horregatik guztiagatik, arrazoi objektiboengatik kaleratzeko erabaki zital eta zekena dela iruditzen zaigu.\nBM Supermerkatuak kaleratze objektibo bat bilatu du, jakinda galduta izango duela demanda sartuz gero, ondoren kaleratze bidegabe bat ordaindu eta auzia ongien dakien bezala ixteko, diruarekin langileen ahoak itxiz.\nJosé Ramón Fernández de Barrena Uvesco Taldeko zuzendari nagusia da kaleratzeen, mehatxuen eta hertsapenen arduradun nagusia. LABek salatu du enpresek, baita euskal enpresek ere, langileak kaleratzea euro asko irabazten dituzten bitartean, kaleratutako langileen izerdiarekin ordainduta.\nGipuzkoako eraikinen eta lokalen garbiketako langileak patronalaren aurrean mobilizatu dira, soldata arrakalaren aurka


Arnasketa-Fisioterapia - Guna Zentroa\nArnasketa-fisioterapiak arnasketa funtzioaren erabilera ahalik eta azkarren osatzea du helburu; gaixoa beraren ahalbideen bitartez edota ez badu egoki erantzuten, medikuak preskribatutako laguntzazko teknikekin.\nPazienteen eta euren senideen bizi kalitatea nabarmen hobetzen du. Ospitaleratze ugari sahiesten dira, eta hainbat patologia kronikoetan medikazioa gutxitzea lortzen da, eta zenbaitetan, baita baztertzea ere.\nEtxez etxeko arnasketa-fisioterapia eskaintzen dugu\nSe el primero en opinar sobre “Arnasketa-Fisioterapia” Utzi erantzuna


Hispaniola - Wikipedia, entziklopedia askea.\nPico Duarte (en)\nHispaniola (gaztelaniaz: La Española; latinez: Hispaniola; taineraz: Haiti) Karibeko uhartea da, Antilletako populatuena eta bigarren handiena. Mendebaldean Kuba du eta ekialdean Puerto Rico. Haitik hartzen du uhartearen mendebaldeko herena, eta Dominikar Errepublikak ekialdeko bi herenak.\nKristobal Kolonek uhartea aurkitzean La Española izena jarri zion. Pedro Mártir de Angleríak latinizatu ondoren, Europa osoan Hispaniola izena hedatu zen. Espainian Isla de Santo Domingo izenaz ere ezaguna zen, eta oraindik Dominikar Errepublikako Konstituzioak horrela deitzen dio. Gonzalo Fernández de Oviedok eta Bartolome de las Casasek Haiti zioten uharteari. Tainerazko hitza da, bertakoek uharteko eskualde bat izendatzeko erabiltzen zutena.\nHispaniola Karibeko bigarren uharterik handiena da, 76.480 kilometro koadroko eremuarekin. Ipar-mendebaldean Kuba dauka, 80 kilometroko Haizearen pasaia zeharkaturik; hego-mendebaldean Jamaika, Jamaikako kanala igarota; ekialdean Puerto Rico, Mona pasabidea igarota; eta iparraldean Bahamak eta Turk eta Caico uharteak.\nUharteak lau mendilerro nagusi ditu:\nErdialdeko mendilerroa, Dominikar Errepublikan Cordillera Central eta Haitin Massif du Nord. Hemen kokatzen da Antilletako mendirik garaiena: Pico Duarte (3.098 m).\nIparraldeko mendilerroa, Dominikar Errepublikan Cordillera Septentrional. Mendilerroko gailurrik gorena Diego de Ocampo mendigaina da.\nMendebaldeko mendilerroa, Dominikar Errepublikan Cordillera Oriental.\nNeibako mendilerroa, Dominikar Errepublikan Sierra de Neiba eta Haitin Montagnes Noires, Chaîne des Matheux eta Montagnes du Trou d'Eau.\nEuroparrek iritsi baino lehen, Hispaniolan tainoak, arawak multzoko hizkuntza batean mintzo zirenak, bizi ziren. Kristobal Kolon 1492an heldu zen uhartera, bere lehenbiziko bidaian. 1493an, espainiarrek Amerikako lehen kolonia eratu zuten Hispaniolan, Nueva Isabela herria, geroago Santo Domingo izena hartu zuena. Urte gutxiren buruan, tainoak suntsituak izan ziren, espainiarrek ekarritako gaixotasun berrien, urre meatzeetan egin beharreko esklabu lanen eta kolono berriek emandako tratu basatien eraginez. Jatorrizko Taino jendea kasik desagertuta, Karlos I.a Espainiakoak 1517an agindu zuen Hispaniola birpopulatu zezatela Afrikatik eramandako esklabu beltzekin.\nHain handia izaki hango urre, esklabu eta gaineratikoen trafikoa, Kariberako ataria zen Hispaniola itsas hegia bihurtu zen klase guztietako pirata, bukanero eta kortsarioen paradisu. Horien artean aipatzen da Jean Lafitte, askok Port-au-Princen jaiotzat baina beste batzuek Baionan sortutzat jo izan dutena. Pirataz ugaritu zirenez gero, XVII. mendean Espainiak bertan behera utzi zuen mendebaldeko eskualdea, eta Santo Domingo inguruan bildu zituen bere kolonoak. Kaiman uharteetako frantses piratek, berriz, mendebaldea hartu zuten eta 1644an Port-de-Paix sortu; 1697ko Rijswijkeko hitzarmenaren bitartez, espainiarrek frantsesei utzi zieten mendebaldea, handik aurrera Saint-Dominique izan zena. Hala ere, 1790ean, uharte osoa Espainiako Koroaren pean zegoen artean. 1794ko Basileako Bakean, Gipuzkoa (eta Hego Euskal Herria, nork dioen) Espainiako Erresumara atzera pasatzearen truke, frantses iraultzaileek uhartearen mendebaldea eskuratu zuten.\nXIX. mendean uharteak independentzia lortu zuen, bai esklaboen matxinadei esker, bai bertako politikoei esker. Baina 1861ean, Dominikar Errepublika berriro Espainiaren kolonia izatera itzuli zen. Ondoren, Estatu Batuen kontrolpean egon zen. XX. mendean, Haitik François Duvalierren diktadura pairatu zuen, eta Dominikar Errepublikak Rafael Leonidas Trujillorena.\nHauek dira Hispaniolaren datu nagusiak:\nHaiti 8.528.000 27.750 36,2 255\nDominikar Errepublika 8.895.000 48.730 63,7 179\nHispaniola 17.423.000 76.480 100 206\n↑ a b Zubiria, Pello. Ayiti-Haiti, globalizazioaren arragoa 1492tik. argia.eus, Creative Commons Aitortu-PartekatuBerdin 3.0 Unported lizentzia (Noiz kontsultatua: 2016-12-23).\n↑ Haiti. Lur Hiztegi Entziklopedikoa, Creative Commons Aitortu 3.0 Espainia lizentzia, euskara.euskadi.eus (Noiz kontsultatua: 2016-12-23).\nOrriaren azken aldaketa: 24 azaroa 2019, 17:35.


Lege Gordailua - Kultura saila - Euskadi.eus\nKontaktu - Informazioa\n2. Editoreak ez balu zenbakia eskatu, inprimatzaileak, ekoizleak, estanpatzaileak edo grabatzaileak egin beharko lukete, hurrenkera honen arabera.\n3. Argitaratua izango den liburu edo beste euskarri bat argitaratzen duen edozein persona fisikok.\nNola eska daiteke Lege Gordailuko zenbaki bat?\nPertsona juriko zein fisikoek behartuta daude telematikoki eskatzera Eusko Jaurlaritzaren egoitza elektronikoaren bidez.\n1. LG (gaztelaniaz zein euskaraz) siglak tarte batek jarraitua.\n2. Bulego bakoitzari dagozkion siglak, eta, ondoren, espazio bat\n1. Gordailuaren eratze zenbakia\n2. Gordailuaren eratze urtea lau zifrarekin eta aurretik marratxoa paratuz\nLG BI 1268-2020\nLG D 325-2020\nLG G 125-2020\nOharra:Dekretuaren Xedapen Iragankorraren arabaera, Euskarri ukigarriko argitalpenen lege-gordailuaren zenbakia esleitzeko nomenklatura berria, zeina dekretu honen 13. artikuluko 3. eta 4. apartatuetan xedatu baita, 2020ko urtarrilaren 1etik aurrera erabiliko da.\n1. Liburu eta liburuxka inprimatuak (salgai egon zein ez egon)\n2. Orri inprimatuak (merkaturatzeko ez direnak)\n3. Baliabide jarraituak: argitalpen seriatuak, aldizkariak, urtekariak, oroit-idazkiak, egunerokoak eta baliabide integragarriak (orri solte eguneratzekoak)\n5. Estanpa jatorrizkoak\n6. Argazki editatuak\n7. Laminak, kromoak, kartak, postalak eta zorion-txartelak\n8. Iragarpen- eta publizitate-kartelak\n9. Mapak, planoak, atlasak, itsasketa-mapak, mapa aeronautikoak eta zerukoak\n11. Dokumentu soinudunak\n12. Ikus-entzunezko dokumentuak\n13. Dokumentu elektronikoak\n15. Zinemagintzako film ororen dokumentu osoen kopia berria, jatorrizko bertsioan, eta dagokien publizitate materialaren ale bat\n1. Lege-gordailuaren uztailaren 29ko 23/2011 Legearen 5. artikuluan aipatutako argitalpenak.\n2. Lineako argitalpenen lege-gordailua arautzen duen uztailaren 10eko 635/2015 Errege Dekretuaren 4. artikuluan ezarritako lineako argitalpenak.\nGainera, komeni da jakitea:\nLege Gordailuaren zenbakia eskatzeko zenbaki hauek ez dira beharrezkoak. ISBN (Liburuen Nazioarteko Zenbaki Normalizatua) eta ISSN (Argitalpen Seriatuen Nazioarteko Zenbaki Normalizatua) normalizaturiko zenbaki-kode nazioartekoak direla, hurrenez hurren lan baten eta argitalpen seriatu baten edizio jakin bat identifikatzen dutenak.\nZenbat alea entregatu behar dira?\nBehin obra amaituta eta banatu edo saldu aurretik, aleen gordailua eratu behar da.\nLau ale euskarri ukigarrian:\n1. Liburu eta liburuxken paperezko lehenengo argitalpenak eta berrargitalpenak, edozein dela ere haiek inprimatzeko modua, saltzekoak izan edo ez izan.\n2. Baliabide jarraituak, hala nola argitalpen seriatuak, aldizkariak, urtekariak, oroitidazkiak, egunkariak eta baliabide integragarriak (orri solte eguneragarriak, kasurako).\n4. Mapak, planoak, atlasak, mapa nautikoak, aeronautikoak eta zerukoak.\nAurreko apartatuetan aipatutako aleetako bat euskarri ukigarrian edo euskarri ukiezinean gordailutu ahal izango da. Bigarren aukeraren alde egiten bada, artxibo digitalaren gordailua bitarteko elektronikoak baliatuz gauzatu ahal izango da, Eusko Jaurlaritzaren egoitza elektronikoaren bidez.\n1. Berez propaganda komertziala ez diren baina zabalkunde-helburua duten orri inprimatuak.\n2. Edozein teknikaz egindako estanpa originalak\n3. Argazki editatuak\n4. Paisaia eta hirien postalak.\n5. Iragarki- eta publizitate-kartelak\n8. Ikus-entzunezko dokumentuak\n10. Edozer euskarri ukigarri duten dokumentu elektronikoak, unean uneko teknikak ahalbidetzen dituenak, baina Internet bidez libre eskuratzeko moduan ez daudenak.\n11. Edozein film zinematografikoren dokumentu osoen kopia berriak –dela dokumentala, dela fikzioa–, jatorrizko bertsioan, eta haren gaineko publizitate-materialaren ale bat.\n1. Laminak, kromoak, kartak, aurreko apartatuan jasota ez dauden postalak, eta euskarri ukigarrian argitaratutako zorion-txartelak.\n1. Lan bat argitaratzea eta banatzea Lege Gordailuaren zenbakia eskatu gabe\n2. Lan bat argitaratzea eta banatzea Lege Gordailuaren zenbaki faltsu edo osatugabe batekin\n3. Nahitaezko aleak ez entregatzea\n4. Bulegoari ez jakinaraztea edizio bat geroratu edo bertan behera utzi dela\n5. Izapidetzeko epeak ez betetzea, bai aleak entregatzerakoan, bai luzapenetan eta deuseztapenetan.\n1. Lege gordailua Lege Gordailuari buruzko uztailaren 29ko 23/2011 Legearen bidez arautzen da (2011ko 182. EAO, uztailaren 30ekoa).\n2. Lineako argitalpenen lege-gordailua arautzen duen uztailaren 10eko 635/2015 Errege Dekretuak.\n3. 139/2019 DEKRETUA, irailaren 10ekoa, Euskadin lege-gordailuaren kudeaketa arautzen duena.\nAtal honetan Euskadiko Autonomia Erkidegoko Lege Gordailuaren hiru Erregistroen kudeaketak sortarazten dituen estatistikak jasoko dira, honako irizpide hauen arabera: eskatzaile-mota, dokumentu-mota eta dokumentuaren hizkuntza. Gainera, informazio espezifikoa eskaintzen da, bai izapidetutako eskaerei buruz bai eta maiztasunaren araberako argitalpen seriatuei buruz ere.\nAzkenik, gogorarazi nahi dugu datuak bi modutan kontsultatu daitezkeela: Autonomia Erkidegokoak, orotara, edota lurralde historikoaren arabera, hau da, Arabakoak, Gipuzkoakoak eta Bizkaikoak.


Bihurtu YouTube-tik nahi duzun bideoa AAC-ra segundotan Loader.to erabiliz. Gure lineako plataformarekin, YouTube bideoak ordenagailutik, tabletatik edo telefonotik berehala bihur ditzakezu eta deskarga ditzakezu arazorik gabe, eta hori guztia doan.\nUtzi denbora alferrik galtzen beste metodo konplikatu batzuen bila eta hasi berehala bideoak AAC bihurtzen Loader.to-rekin, YouTube lineako bihurgailu onena!\nZergatik aukeratu Loader.to beste YouTube AAC bihurgailuen aurrean\nLoader.to lineako bideo bihurgailua eta deskargatzailea da, eta arrazoi ugari daude gure tresna besteen gainean erabiltzen hasteko:\nErabiltzeko erraza da. Loader.to-k interfaze intuitibo nahiko erraza du, bihurketa prozesua nahiko erraza bihurtzen duena! Ez dago suziri zientzirik. YouTube bideoak bihur eta deskarga ditzakezu klik bakarrarekin.\nDoakoa da. Gure lineako bihurgailua% 100 doakoa da; bideoak bihurtzeko eta deskargatzerakoan ez dago kargurik Loader.to erabiliz.\nDenbora aurrezten duzu. Gure lineako tresnarekin, YouTubeko edozein bideo bihur dezakezu eta deskargatu nahi duzun ia edozein formatutan, AAC barne, segundotan, aurrez erregistratu edo saioa hasi gabe.\nEspazioa aurrezten duzu. Tresna linean dagoenez, ez duzu aplikazio berririk deskargatu behar gailuan bihurketa egiteko edo osatzeko, zure disko gogorrean lekua aurreztuz.\nSeguru dago. Bihurgailu batzuek ez bezala, gure tresna fidagarriak ez ditu malware eta mehatxu zibernetikoak. Segurtasun osoa bermatzen dugu bideoak AAC edo beste edozein audio edo bideo formatura bihurtzen dituzunean gure gunean.\nYouTube bideoak nahi duzun lekutik bihur ditzakezu. Gure tresna nahi duzun ia edozein gailutan erabil dezakezu. Bideoak deskargatu ditzakezu Loader.to-n Microsoft Windows PC, MAC, Android telefono, tableta, iPhones, iPad, Amazon Kindle Fire eta abarretatik.\nErreprodukzio zerrenda osoak bihurtzeko eta deskargatzeko aukera ematen du. Loader.to-k YouTube erreprodukzio zerrenda osoak bihurtzeko eta deskargatzeko aukera ematen du. Prozesua berdina da, erreprodukzio zerrendaren hasiera eta amaiera zehaztea besterik ez duzu eta kitto.\nHasi Loader.to erabiltzen bideoak eta erreprodukzio zerrendak YouTube-tik AAC-ra bihurtzeko eta deskargatzeko; ikusiko duzu gure tresna erraza, azkarra eta guztiz eraginkorra dela.\nAudio Kodetze Aurreratua, normalean AAC laburdura bidez ezaguna, galerazko audio konpresio digitalerako estandarra da. Fraunhofer IISek, AT&T Bell Laboratoriesek, Dolbyk eta Sony Corporation-ek garatua, MP3 formatuaren oinordekoa izateko diseinatu zen, azken honek baino soinu kalitate hobea baitu bit bit berean. Formatu hau iPod, iPhone, iPad, iTunes, Nintendo 3DS, Playstation 3, DivX Plus Web Player eta Android gailuetarako audio fitxategi formatu lehenetsia da.\nBihurtu YouTube-tik nahi duzun bideoa AAC-ra fitxategi txikiak lortzeko, baina MP3 bezalako konprimitutako beste audio fitxategiek baino kalitate hobearekin.\nAAC-ren abantailak beste formatu batzuen aurrean - VS MP3\nBideoak edo erreprodukzio zerrendak YouTube-tik AAC-ra bihurtzea MP3 bezalako beste audio formatu batzuetara bihurtzea baino hobea izango litzateke, Advance Audio Coding-ek zenbait abantaila baititu, hala nola:\nSoinuaren kalitatearen arabera, AAC fitxategiak MP3 fitxategiak baino txikiagoak dira orokorrean.\nAAC fitxategiek fideltasun handiagoa dute MP3ek eta konprimitutako beste audio formatuek baino.\nAAC-k MP3ek baino maiztasun-erantzun hobea du, formatu honek 16 kHz-eko eta hortik gorako maiztasun hobeak kudeatzen baititu.\nAAC MP3 formatuaren oinordekoa izateko eraiki zen. AAC formatuak MP3 muga asko gainditzen ditu. Malguagoa da, lagin tasa gehiago du, kodetze eraginkortasun eta zehaztasun handiagoa eta soinu kalitate hobea du.\nHasi YouTube-tik nahi dituzun bideo guztiak AAC-era bihurtzen hemen Loader.to-n eta deskargatu segundotan! AAC da audio fitxategi konprimituetarako aukerarik onena, MP3ak baino audio kalitate handiagoa eskainiz.\nZein bihurketa formatu daude YouTube bideoetarako?


CHAGALL AUTOR EUSKARA - Sala kubo aretoa\n- 1887ko uztailaren 7a: Vitebsken (Bielorrusian) jaio zen judutar jatorriko familia behartsu batean.\n- 1903 - 1914: Hastapenak:\n- Margolaritzari ekin zion, bere ingurunea arte esparrutik urrun egonda ere. Bella bere andregaia ezagutu zuen.\n- 1907: San Petersburgoko hainbat tailerretan jardun zuen.\n- 1911: Parisen izan zen lehenengo aldiz eta zenbait artista ezagutu zituen, Delaunay, Léger,Soutine, Lipchitz, Kissling, Archipenko eta Modigliani, kasu, baita zenbaitidazle ere, Max Jacob, André Salmon, Blaise Cendrars eta Guillaume Apollinaire,hain zuzen ere.\n- 1912 – 1913: Bere lehenengo maisulanak egin zituen. Independenteen Aretoan jarri zuen ikusgai bere lana.\n- 1914: Berlinen egin zuen bere lehenengo banakako erakusketa. Vitebskera itzuli zen.\n-1914 – 1922: “Errusiar urteak”\n- Bellarekin ezkondu zen.\n- Moskun eta San Petersburgon egin zituen hainbat erakusketa eta abangoardiako zenbait intelektual eta artistarekin ibili zen harremanetan.\n- 1917: Iraultzan zehar, Arte Ederretako Eskola zuzendu zueneta Vitebskeko Arte Ederretako komisarioa izan zen.\n- 1920: Moskura joan zen. Antzoki Judutarreko dekoratua egin zuen. Zailtasun ekonomikoak izan zituen.\n- 1922: Berlinen, Ma Vie (Nire bizitza) izeneko bere autobiografiarako (1931n argitaratutako testurako) lehenengo grabatuak egin zituen.\n- 1923 – 1939: Gerra-aurrea, Parisen:\n- Parisen bizitzen jarri zen eta Vollardentzat egin zuenlan: Gogolen Âmes mortes (Arima Hilak) eta La Fontaineren Fables (Alegiak)izeneko lanetarako grabatuak egin zituen.\n- Bidaia ugari egin zituen Frantzian zehar. Berearte-bilakaeran inpresionismoak eta klasizismo girorako itzulerak izan zuten eragina.\n- 1931: Palestinara gonbidatu zuten. Biblia izeneko laneko grabatuei ekin zien. Europan zehar bidaiatu zen.\n- 1935: Naziek “artista endekatutzat” hartu zuten.\n- 1937: Frantziar naziotasuna lortu zuen.\n- Marita indarren aretoan ibili zen; zenbait idazle ezagutu zituen, Breton, Delteil, Soupault, Cocteau, Reverdy eta Arland, kasu, eta,haien idatzietako ilustrazioak egin zituen.\n- 1941: Frantzia okupatutik alde egin zuen.\n- 1941 –1947: Erbestealdia AEBn:\n-New Yorken, zenbat idazle eta artista errefuxiatu ezagutu zituen, Léger, Bernanos,Masson, Maritain, Mondrian eta Breton, kasu, baita sobietar aliatuek bidalitako zenbait lagun errusiar ere. Errusiar inspirazioa berpiztu zitzaion.\n- Gerraren eta judutarren kanporatzeak eragindako larritasunaren eragina du garai hartako bere margolaritza.\n- 1942:Aleko obrarako (Tchaïkovski) dekoratua eta jantziak egin zituen.\n- 1944: Bella hil egin zen, modu basatian.\n- 1945: L’Oiseau de feu (Suzko txoria) obrarako (Stravinsky) dekoratuak eta jantziak egin zituen. Virginia Haggard bere adiskide berria ezagutu zuen.\n- Hainbatatzera begirako egin zituen, New Yorkeko Museum of Modern Art, lehenengo, eta Parisen eta Europan zehar, ondoren.\n- 1948 –1985: Frantziarako itzulera:\n- Pariseneta Vencen (en 1950) bizi izan zen, eta, Saint Paulen (en 1966), ondoren.\n- 1952:Valentina Brodskyrekin ezkondu zen. Bere zeramikazko lanei ekin zien. Europa osoan bidaiatu eta hainbat erakusketa egin zituen. Bere lehenengo beirateak egin zituen, Assyko Notre-Dame de toutes Grâces-en kaperarako. Message Biblique(Bibliako Mezua) izeneko zikloari ekin zion.\n- Enkargu handien aldia izan zen: Beirateak (Metz, Reims, Jerusalem, New Yorkeko NBE, Zurich, Mayence…), margolanak (Pariseko Operako sabaia, New Yorkeko Metropolitan Opera House-ko horma-irudiak), mosaikoak eta tapizak. Bere litografia lana garatu zuen.\n- 1958: Daphnis eta Chloé obrarako dekoratuak eta jantziak egin zituen, Pariseko Operan.\n- 1966: Louvre Museoan ikusgai jarritako Message Biblique (Bibliako Mezua) frantses estatuari eman zion dohaintzan.\n- 1973: Marc Chagallen Bibliako Mezuaren Museo Nazionala inauguratu zen.\n- 1985ko martxoak 28: Saint Paul de Vencen hil zen.


Bikotean hizkuntz ohiturak euskarara aldatzeko estrategiak seme-alabak izan aurretik - ERA\nBikotean hizkuntz ohiturak euskarara aldatzeko estrategiak seme-alabak izan aurretik\nBikote askok guraso izatea erabakitzen dutenean, euren hizkuntza ohitura euskarara ekartzeko beharra sentitzen dute. Horretarako arrazoiak asko eta oso bestelakoak izan daitezke. Aldaketari heltzeko uneari begiratuta, bestalde, nabarmendu behar da seme-alabak izan aurreko denbora oso aproposa dela bikoteko hizkuntza ohiturak aldatzeko; izan ere, umea jaio eta gero, zailagoa izaten da energia aldaketa horretan jartzea.\nHarreman guztien erdigunean komunikazioa eta hizkuntza daude, biak ezinbesteko. Hizkuntz ohiturak aldatzeak ahalegina eskatzen du, batez ere, harremana oso hurbila, estua eta egunerokoa denean. Hala ere, motibazio nahikoa izanez gero, lor daiteke.\nBikote bakoitza mundu bat den arren, jarraian hizkuntza ohiturak aldatzeko zenbait estrategia proposatuko dira:\nErrazenetik hasi: euskaraz egiten hasteko egoera errazenak identifikatu eta zailenak erdaraz egiten jarraitu. Gero, pixkanaka-pixkanaka, bikoteari zailagoak iruditzen zaizkion egoeretan, euskara erabiltzen hasi.\nMalgutasuna eta konstantzia: Aipatu bezala, hizkuntz ohiturak ez dira eguzkitik eguzkira aldatzen eta, tarteka, momentu zailak ere bizi izaten dira. Zenbait komunikazio egoeretan bat-batekotasun handia behar izaten da, esaterako, bikotekidearekin izaten diren eztabaidetan. Horrelakoetan, euskarari eusteko gogo bizia eduki arren, esan nahi dena esateko bizkortasun falta nabaritu daiteke. Bada, frustrazioan erori baino lehen, hobe da, esan beharrekoa erdaraz esatea eta momentu hori pasata, euskarara bueltatzea. Prozesu honetan malgutasuna behar da, baina helburua lortzeko konstantziari eutsiz.\nLorpenak kontuan hartu: eraldaketak gorabeheratsuak izaten dira sarritan. Badira motibazio altuko momentuak eta aurrera pausu sendoak ematen diren momentuak, baina baita motibazio baxukoak eta prozesua geldialdian dagoen sentsazioa. Egoera makalago horietan, arreta zailtasunetan jarri baino, hobe da lorpenak baloratzea eta ilusioari eustea.\nZuzenketak, bai, baina mimoz: askotan bikotekide batek euskaraz ongi egiten du eta besteak ez hain ongi (ikasten ari delako edo ez duelako nahiko lukeen jariotasuna eroso aritzeko). Horrelakoetan ohikoa da ongi aritzen denak besteari zezentzea. Zuzenketak egiteko modua bien artean adostea komeni da: momentua ongi aukeratu, eta komunikazioa ez oztopatu. Alegia bere maila hobetu nahi duenari ezin zaio aldiro moztu. Horrez gain, gauzak esateko tonua eraikitzailea eta positiboa izan behar da.\nBikote-harremanetik kanpo ere euskaraz aritzeko ingurunea bilatu: Bikoteak ez baldin badu inguruan euskaraz aritzeko pertsonarik, aukera ona izan daiteke egoera horiek propio bilatzea, esaterako, Mintzapraktika programetan, euskarazko kultur ikuskizunetan…\nHorrela, aldaketari garaiz helduz gero, haurra jaiotzen denerako bikotean euskaraz komunikatzeko ohitura errotua egon daiteke eta horri eutsiz gero, onurak umearengan ere ikusiko dira: euskara maila hobea lortuko du eta hizkuntzarekiko atxikimendu handiagoa izanen du.


Zoria eta zorizkotasuna – Gizapedia\nGertaera batek ziurtasun osoz aurreikus ezin daitezkeen emaitza posible zenbait dituenean, zorizkoa dela esaten da, edo zoriz gertatzen dela. Zorizkotasunaren aurreko definizioa prozesu-zorizkotasunari buruzkoa da, aldez aurretik definitzen delako. Prozesu-zorizkotasuna, beraz, gertaera baten ezaugarria litzateke. Alta, bada produktu-zorizkotasun bat, itxuraz erregulartasunik gabekoak diren emaitza-segidei aplikatzen zaiena (adibidez, aurpegiko eta gurutzekoen segida bat). Zorizkotasunaren mendean ez dauden prozesuak eta sistemak deterministak direla esaten da, haien emaitza jakina delako, kausa zehazten bada.\nDeterminismoa, zehatzago determinismo kausala, zerbait aurretik baldintza eta gertaera batzuk izan direlako gertatu dela onartzen duen ideia filosofikoa da. Hots, determinismoan efektu orok kausa edo eragilerik duela baieztatzen da. Aurkako…\nMekanizismoa edo filosofia mekanizista errealitatea mekanismo edo kausa-efektu erlazio finkoen bitartez diharduten sistema egonkor eta erregularren bitartez irudikatzen duen korronte epistemologikoa da. Ikuspegi mekanizistek deterministak dira beraz, eta zoria…


Errege Magoen pajeen bisita izango da Aizarnazabalen urtarrilaren 2an | El Diario Vasco\nCosta UrolaErrege Magoen pajeen bisita izango da Aizarnazabalen urtarrilaren 2an\nErrege Magoen pajeen bisita izango da Aizarnazabalen urtarrilaren 2an\nSan Silbestre krosa izango da bihar eguerdian Kirol Elkarteak antolatuta\n: DV AIZARNAZABAL. Sábado, 30 diciembre 2017, 00:39\nUrte berria hasita, Errege Magoen pajeak izango dira bisitan herrian arratsaldeko 18:00etatik aurrera umeen eskutitzak jasotzeko. Bestalde, urtarrilak 5eko errege kabalgataik aurten aldaketa batzuk izango ditu: arratsaldez, ordu erdi batez, herriko sarrera desbideratuko da, eta eleiz bidetik Xotei izkinatik Gaiko kaletik barrena sartu beharko da kabalgatari trabarik ez egiteko. Ahalik eta denbora epe laburrena izaten saiatuko dira antolatzaileak.\nErrege kabalgata aurrera ateratzeko jendea behar da, esku askoren beharra izaten delarik; antolatzaileek guraso eta herritarrei orokorrean dei egiten die kabalgata aurrera ateratzeko esku bat botatzera eta era horretan denon lankidetzarekin kabalgata eder bat egiteko.rekidetasunean sakontzeko beste neurri bat eskatzen zuten, «oinarrietako puntuaziotatik harago, emakumeen laneratzerako lerro berri bat sortzea. Baina hori ere ez dute onartu» adierazi dute EH Bilduko ordezkariak.\nSan Silbestre bihar\nBihar eguerdiko 12:00etatik aurrera, Kirol Elkarteak antolaturik eta urtea ondo amaitzeko, San Silbestre lasterketa ospatuko da herriari hainbat buelta emanez.\nSorgina Txirulinak oso gustuko emanaldia eskaini zuen liburutegian Hurbilagok antolatuta 8. San Silbestre lasterketa bihar


Madrilekin ados ez dauden guztien aurkako epaia dela salatu dute presoen senideek | Mundua | Berria\nSare sozialetatik eta hedabideetatik iristen hasi dira buruzagi politikoen lehen erreakzioak. ERCko militantziari zuzenduta gutun batean, Generalitateko presidenteorde kargugabetu Oriol Junquerasek adierazi du gaur independentzia "inoiz baino beharrezkoagoa dela gizarte askeago, justuago eta demokratikoago batean bizi ahal izateko". Junquerasen esanetan, euren aurkako epaiarekin, "askatasunaren alde borrokan diharduen katalanen belaunaldi oso batekin" amaitu nahi izan dute. Halere, borrokan jarraitzeko asmoa adierazi du presidenteorde kargugabetuak: "Inoiz baino indartsuago eta konbentzituago itzuliko gara. Eskerrik asko denoi eta eutsi, guk beti eutsiko diogulako".\nPresoen senideek ere agerraldia egin dute Bartzelonan eta adostutako tesu bat irakurri dute. Idatzian salatu dute adierazpen eta biltzeko eskubideen aurkakoa dela zigorra dela ebatzi dutena, eta horrek gizarte osoari eragiten diola, bakoitzaren ideologia edozein dela ere. "Ez da preso dauden buruzagien aurkako erabakia soilik, ildo nagusiekin ados ez dagoen edonoren aurkakoa ere bada".\nTwitter erabili dute preso diren buruzagi independentistek epaiaren aurkako mezuak zabaltzeko. “Epaiaren aurreko erantzuna, berriz egitea. Berriro egingo dugu. Amnistia, demokrazia eta autodeterminazioa", adierazi du Jordi Cuixartek bere Twitter kontuan. Omniumek sare sozialetan zabaldu duen audio batean ere entzun daiteke Cuixartek espetxean grabatutako mezua, kartzelan dauden buruzagi independentistak "indartsu" eta "elkartuta" daudela adierazten duena.\nCuixartek defendatu du Kataluniako herriak autodeterminaziorako eskubidea duela, eta kartzela eta errepresioa ez direla porrotaren adierazpena: "Baizik eta urrats bat gehiago gaur larriki zigortuak izan diren eskubideak gauzatzeko bidean". "Duintasun tsunami bat" eratzera deitu du, "lasaitasunetik" eta "indarkeriarik gabeko borroka" moldeak erabiliz, baina baita "munduko irmotasun guztiarekin ere".\n"Bidegabekeria bete da", Carme Forcadell Kataluniako Parlamentuko presidente kargugabetuaren esanetan. Sare sozialen bidez, berretsi du eztabaida parlamentarioak ez direla delitu: "Eskubide bat da egitea, eta betebehar bat defendatzea". Demokraziarentzat "egun iluna" da gaurkoa Forcadellen ustez, baina nabarmendu du ezin duela ezkortasunak garaitu.\nKontseilari espetxeratu batzuek ere sare sozialak erabili dituzte euren mezuak zabaltzeko. Josep Rullek gogoratu du "ideiak epaitu" dituztela, eta 2017ko urriaren 1ean bozkatu zuten 2,5 milioi herritar katalanak "zigortu" dituztela epaiarekin: "Egitateak epaitu bazituzten, aske utziko gintuzten. Ideiak epaitu dituztenez, zigortu egin gaituzte. Gu zigortzen, XXI. mendeko Europak ezagutu duen demokrazia ariketa ikaragarrienetako batean, urriren 1ean bozkatzera joan ziren 2,5 milioi kataluniar zigortu dituzte". Raul Romevak ere "mugimendu oso bat" zigortu nahi izana salatu du: "Gaur, preso politikoak erabili gaituzte arazo politikoak kroniko egiteko". Halere, epaileak "oker" daudela nabarmendu du Generalitateko Atzerri kontseilari kargugabetuak: "Espetxe bidegabe hau tresna politiko bat da, herritarren sendotasunari gehituta, are gehiago bultzako gaituena eskubide kolektiboen aldeko borrokan".\nZuzena eta laburra izan da Jordi Turullek sare sozialen bidez bidalitako mezua. "Gora Katalunia Aske!", txiokatu du. Zuzena Jordi Sanchezen mezua ere, lanean jarraituz gero Katalunia independentea izango dela nabarmenduta. "Biolentziarik gabe" manifestatzeko deia egin du ANC Biltzar Nazional Katalaneko presidenteak, eta eskerrak eman dizkie herritarrei, indartsu jarraitzeagatik. "Irabaziko dugu!", esaldiarekin amaitu du.\nEpaian zentratu du mezua Carles Mundok, "politika gehiago eta Zigor Kode gutxiago" eskatuz. Mundo desobedientzia delituagatik kondenatu dute, baina ez da espetxean sartuko. Halere, bere gobernukide ohien aurkako epaia kritikatu du: "13 eta 9 urte arteko espetxe zigorrak sedizioagatik, ez denean biolentziarik egon, eta diru publikoaren erabilera bidegabea ez denean gasturik izan, injustizia sakon eta mingarria dira". Epaia Espainiako historian "akats larri" gisa geratuko den zerbait dela ere nabarmendu du. Meritxell Borrasek ere epaia salatu du, eta "konponbide politikoa" behar dela azpimarratu. Catalunya Radio irrati katean eginiko adierazpenetan sedizio deliturik egon izana ezeztatu du kontseilari kargugabetuak: "Asko jota nirea bezalakoa, desobedientzia, baina ez gehiago". Bestalde, epaia komunikabideen bidez ezagutu izana gaitzetsi du: "Ez da estatu serio batek funtzionatzeko duen era".


Orixe BHI – 2 orrialdea\nNiri betidanik Historia kontuak asko gustatu zaizkit eta hurbileko historia bada oraindik erakargarriagoa egiten zait. Irakasleak Irakurlearen Kabiari buruz hitz egin zigunean, komiki hau aukeratu nuen, horrela niri gustatzen zaidan gai bati buruz irakurtzeko aukera nuen, gainera, komikia izanik, irakurtzea errazagoa iruditu zitzaidan. Liburuaren azala ere erakargarria egin zitzaidan. Beraz, arrazoi horiengatik Amaia. Euskaldunak VIII.... Continue Reading →\nmaiatza 21, 2019\t 0\nLiburu hau aukeratu nuen irakurtzeko, ni baino lehen nire anaiak irakurri zuelako eta esan zidalako , irakurrerreza eta entretenigarria zela. “EZEKIEL” Jasone Osoro (Elgoibar, 1971) idazleak idatzitako liburua da. Liburu honetako protagonista Ezekiel izeneko mutila da. Ezekielek hamalau urte ditu eta etxean emakumez inguratuta hazten ari da, aitak etxetik alde egin zuelako bera txikia zenean.... Continue Reading →\nmaiatza 17, 2019\t 0\nLiburua betidanik iruditu zait erakargarria, hasi izan naiz irakurtzen behin baino gehiagotan baina ez nuenez asko ulertzen aurreragorako uzten nuen. Horregatik aukera polita iruditu zait Irakurlearen Kabirako erreseina bat egiteko irakurtzea. Euskal kulturari buruzkoa denez, gertukoa egiten zait; hala ere, hiztegia ez denez oso erraza, ez dut orain arte irakurri. Hiztegia nahiz eta ez den... Continue Reading →\nmaiatza 13, 2019\t 0\nLiburu hau, lagun batek gomendatuta iritsi zen nire eskuetara eta azaleko marrazkia eta izenburua ikusi bezain laster, ez nuen zalantzarik izan eskuratzeko. Enric Lluche algemesitarrak idatzitako nobelatxoa irakurtzen hastean, irakurterraza zela nabaritu nuen, orriak inoiz baina azkarrago pasatzen nituela eta istorioa erraz ulertzekoa zela. Gilboltzio eta Argaltzio bi errege berezi dira, Gilboltziok izugarrizko “upela” du... Continue Reading →\nKONKORDUNA ETA “MILA ETA BAT GAU” LIBURUKO BESTE IPUIN BATZUK\nNik gustuko izaten ditut ipuin ezberdinak kontatzen dituzten liburuak, horrela istorio eta gai desberdinak irakurtzeko aukera izaten dudalako. Liburu hau ikusi eta atzeko azaleko laburpentxoa irakurri nuenean, misteriozkoa izango zela pentsatu nuen eta irakurtzen hasteko gogoa sartu zitzaidan. Ingalaterrako Brian Alderson da idazlea eta gehienetan bertsio originaletik egokitutako ipuinak idazten ditu. Liburu honek 10 ipuin... Continue Reading →\nIrakurtzea asko gustatzen zait eta irakasleek “Irakurleen Kabiarako” liburuen erreseinak idazteko gonbidapena egin zigutenean, aukera polita iruditu zitzaidan, irakurtzen ongi pasatzeko eta bide batez, kabia hori osatzeko nire aletxoa jartzeko. Liburutegira joan nintzenean liburua bilatzera, honako hau ikusi nuen eta niretzat egokia zela iruditu zitzaidan. Gainera, azalean arkakuso bat dantzan ikusi daiteke eta niri asko... Continue Reading →


Ikastolaz ikastola osatzen joango den ‘Liburu Ibiltaria’ martxan – KULTUR SHAREA\nIkastolen jaien helburuetako bat da euskaraz bizi, pentsatu, dibertitu eta sortzeko guneak eta ekimenak zabaldu eta sustatzea, eta bereziki gazteei eskaintzea euskaraz ongi pasatzeko, esperimentatzeko eta sortzeko aukerak. Ekimenarekin aukera hori zabaldu nahi zaie DBH3ko ikasleei.\nGaur jarri da martxan Liburu Ibiltaria, ikastolen jaiek, Ikastolak Herriari ekimenaren baitan, sortutako egitasmoa. Sopelako Ander Deuna ikastolako DBH 3ko ikasleei eman zaie liburua idazten eta ilustratzen hasteko enkargua, Ikastolen Elkarteko lehendakari Koldo Tellituren eskutik. Sopelatik, Leioara egingo du jauzi hurrengo egunetan Liburu Ibiltariak, Betiko ikastolako ikasleek jarraipena eman diezaioten.\nBi ikastola hauek dira, hain zuzen ere, aurtengo Ibilaldiaren antolatzaileak, eta jaien ekimena izanik, aurtengo jaien antolatzaile diren ikastoletatik igaroko da liburua, guztien artean osatu dezaten. Baina jaien antolatzaile diren ikastolez gain, beste hainbatek ere hartuko dute parte ekimenean, guztira Euskal Herri luze zabaleko 21 ikastolatako DBH 3ko ikasleek hartuko baitute parte ekimenean.\nLiburuari amaiera emateko ardura Lizarrako ikasleena izango da. Beraiek amaituko dute, eta Nafarroa Oinez egunean panel handi batzuetan ikusgai jarriko dute. Era berean, ekimenean parte hartuko duten ikastolei Liburu Ibiltariaren edizioaren ale bana jasoko dute oroigarri gisa.\nIkastolen jaien helburuetako bat da euskaraz bizi, pentsatu, dibertitu eta sortzeko guneak eta ekimenak zabaldu eta sustatzea, eta bereziki gazteei eskaintzea euskaraz ongi pasatzeko, esperimentatzeko eta sortzeko aukerak. Ekimenarekin aukera hori zabaldu zaie DBH3ko ikasleei, eta, aldi berean, 21 ikastola horien arteko elkarlana sustatu nahi izan da, eta eremu soziolinguistiko desberdinetan kokatuta egonik, errealitate horien guztien isla ere izan nahi du Liburu Ibiltariak.\nTags: Liburu Ibiltaria


Carlos Fernández Pato, Espainiako Ozeanografia Institutuko ikertzailea (IEO) | Consumer\nCarlos Fernández Pato, Espainiako Ozeanografia Institutuko ikertzailea (IEO)\nEspezie basatiaren kalitate berarekin antxoa gatibu nola hazi aztertzen dugu\nCarlos Fernández Pato biologian doktorea da eta Espainiako Ozeanografia Institutuan (IEO) egiten du lan, Santanderren. Itsas akuikulturan duen esperientzia zabala nekora, lanperna eta sepia haztearekin hasi zen, eta, ondoren, erreboiloaren hobekuntza eta hautapen genetikoari, bisiguaren garapen integralari eta espezie horiek hazteko instalazioetako sistemen diseinuari buruzko azterketak hasi zituen. Orain, Fernández Pato da proiektu horretako ikertzaile nagusia, eta gatibu dagoen antxoa-hazkuntza bideragarria den aztertzen du. Espezie hori Kantauri itsasoan harrapatzea debekatuta dago, eskasia dela eta.\nESKASIARI AURRE EGIN\nIrudia: Espainiako Ozeanografia Institutua\nLandu daitezkeen itsas espezie berriak aurkitzeko beharra ukaezina. Arrantza-baliabide naturalen eskasia eta arrain-eskaera gero eta handiagoak dira, eta ezinbestekoa da eremu horretako ikerketa. Espainian merkaturatutako espezie batzuk dagoeneko mota horretako ekoizpenekoak dira. Erreboiloa edo lupia oso arrain preziatuak dira, eta akuikulturari esker asko kontsumitzen dira. Beste batzuk, hala nola Kantauriko antxoa, 2005. urteaz geroztik oso urria denez, Europar Batasunaren erabakiz debekatuta dagoena, aztergai dira orain.\nEkimena abantaila batekin abiatzen da: Espainiako Ozeanografia Institutuak (IEO) Santanderren duen zentroak espezie horretako aleak ditu dagoeneko, itsasoan harrapatuak, gatibu bizi dira eta Institutuak egindako pentsu batez elikatzen dira. Ale horiek mantentzen dira IEO, Itsas Ikerketarako Euskal Institutua (AZTI), Donostiako Akuarioa eta Oviedoko Unibertsitatea espezie hori genetikoki karakterizatzeko egiten ari diren proiektu nazionalaren ondorioz.\nGatibu hazitako antxoak kontserba-industria hornituko luke, horniketa ziurtatzeko, eta arrantzako beita gisa erabiliko litzateke.\nKantabriako Gobernuko Abeltzaintza, Arrantza eta Landa Garapeneko Sailaren laguntza du proiektuak, eta orain hasi eta hiru urtez garatuko da, Carlos Fernández Pauloren zuzendaritzapean. Helburua espezie basatiaren kalitate organoleptiko eta nutrizionala aldatu gabe antxoa gatibu hazteko bideragarritasuna aztertzea da. Azterlan horretan, egoera basatian dagoen arrain horren konposizio biokimikoaren analisi zehatza egin da, labore-aleetan parametro berak lortzeko.\nAntxoa horrek kontserba-industria hornituko luke, horniketa ziurtatzeko, eta arrantzako beita gisa erabiliko litzateke. Etorkizun ez oso urrunean ere balio lezake, baldin eta aldakortasun genetikoa bermatzen bada, Kantauri itsasoko arrantza-tokia berritzeko. Antxoa, antxoa edo bokartea (“Engraulis encrasicholus”), sardina eta txitxarroa (txitxarroa) dira Espainian gehien kontsumitzen diren hiru arrain urdinetako bat. Freskoa izateaz gain, espezie honek kontserba-industriaren zati handi bat hornitzen du.\nKantauri itsasokoa antxoa preziatua da, nutrizio aldetik aberatsa delako eta testura eta zapore bereizgarriak dituelako. Hornidura arriskuan jarri du eskasia kezkagarri batek, inguru horretan gehiegi ustiatu zelako, eta, ondorioz, duela lau urte debekatu egin zuen arrantza. Orain, nahiz eta azken datuek adierazten duten ale gazteen biomasa berreskuratuko dela, 2005ean arrantza-tokia itxi zenean baino %33 handiagoa izan arte, etorkizuneko ustiapen arrazional batek eta produkzio osagarri batek, IEOk lortu nahi duenak, bakarrik bermatu dezakete espeziearen egonkortasuna.\nakuikultura antxoa espezie Fernandez Fernández gatibutasun


DENBORALDIKO LEHEN GARAIPENA : KIROLETIK\nDENBORALDIKO LEHEN GARAIPENA\n18Zaisa Txingudi Rugby Club\n14 Aza, 2019 Irun, Rugby, Zaisa Txingudi Rugby Club Irun\nJardunaldiz jardunaldiz porrota jasan ostean, aurreko asteburuan Zaisa Txingudi Rugby Klubak denboraldiko lehen garaipena erdietsi zuen Igorren Gernikaren aurka (13-18)\nZaisa Txingudi Rugby Taldeak gogor egin du lan denboraldia hasieratik. Mailaz igo ziren eta horrek exigentzia handiagoa eskatzen zuen errendimenduan. Lehen neurketak oso zailak izan ziren, multzoko talderik gogorrenak izan zituzten aurrean eta porrota gogorrak jasan zituzten. Porrotetik asko ikasi zuten, eta bide horretatik, aurreko larunbatean denboraldiko lehen saria jaso zuten. Igorren Gernikaren aurka lehiatu ziren eta denboraldiko lehen garaipena eta 4 puntu erdietsi zituzten (13-18).\nNeurketari dagokionez, eguraldi kaxakarraren eta lokatzaren ondorioz, neurketaren pisu handiena aurrelariek eraman zuten, ostikoz beteriko partidua izan zen asteburukoa. Lehen minutuetan, etxeko taldeak eraman zuen neurketaren lidergoa, hain zuzen, bi entsegu gauzatzeko aukera izan ondoren, Gernikak zigor kolpe baten bidez markagailua estreinatu zuen (3-0). Orduan Txingudi Rugby Klubak erreakzionatu zuen, zelaian agintzen hasi zen eta baloiaren jabetza handitu zuen. Ugo Poncinik bi zigor kolpe probestu zituen markagailua iraultzeko (3-6), denboraldian lehen aldiz Zaisa Txingudi Rugby Kluba markagailuan aurretik zegoela. Bazirudien emaitza horrekin iritsiko zela atsedenaldira, baina Txingudi Rugby Klubak ezustean harrapatu zuen Gernikaren defentsa eta neurketako lehen entsegua gauzatu zuten (3-11).\nNeurketa oso irikita zegoen eta bigarren zatian edozer gertatu zitekeen. Horregatik, talde bidasoatarra oso kontzentratuta atera zen zelaira eta 48.minutuan neurketako bigarren entsegua lortu zuten Ugo Ponciniren bitartez (3-18). Bazirudien neurketa Zaisa Txingudi Rugby Klubaren menpe zegoela, baina denboraldiko neurketa guztien antzera, azken minutuetan sufritzen hasi zen. Gernikak talde bidasoatarraren zelaian jokatzen hasi zen eta 60.minutuan etxekoek lehen entsegua erdietsi zuten (8-18). Zaisa Txingudi Rugby Taldeak markagailua alde zuen oraindik, baina gernikarrek ez zuten amorerik ematen eta igor kolpe baten bidez gehigao hurbildu ziren markagailuan (13-18).\nAzken minutuetan, etxeko taldeak beste zigor kolpe bat jaurtitzeko aukera izan zuten, baina hiru puntuak ez ziren nahikoak eta entsegua bilatzen saiaitu ziren. Talde bidasoatarrak ondo defendatu zuen eta azkenean denboraldiko lehen garaipena eskuratu zuten. Sasoi honetako lehen lau puntuak eta konfiantza handia eskuratu zuten Gernikak, jeitsiera postuetan arituko diren taldeen aurka irabazteko aukera dutela frogatu baitzuten.\n6Saint Paul le Dax\nATSEDENALDIAREN OSTEAN, GARAIPENA\n13 Urr 2020\nHendaiako Estadioak garaipen garrantzitsua erdietsi zuen Saint Paul le Daxen aurka (21-6) eta zazpigarren postura igo da taldea. Neurketa markagailuak adieraztean...\n28 Ira 2020\nHendaiako Estadioak ezin izan du etxetik kanpo Mouguerre garaitu (23-12) eta denboraldiko bigarren porrota jasan dute. Bigarren taldeak ere galdu egin zuen bere...\n33Saint Medard en Jallez\nHENDAIAKO ESTADIOAK EZIN IZAN DU SAINT MEDARD EN JALLEZ GARAITU\nHendaiako Estadioak ezin izan zuen Ondarraitzeko estreinuko neurketa garaipenarekin bukatu, 17-33 galdu zuten Saint Medarden aurka. Reserve taldeak, ordea, 21-14...\nDENBORALDIKO LEHEN GARAIPENA HENDAIAKO ESTADIOARENTZAT\nFederale 2 mailako denboraldi berriko lehen neurketan Orthezen 14-22 garaitu zuten. Reserve taldeak ere garaipena erdietsi zuen, 3-22.\nZaisa Txingudy Rugby Club19\nGARAIPEN BIKAINA ZAISA TXINGUDI ERRUGBI TALDEARENA\nBidasoatarrek sailkapeneko laugarrena den Domiberia Errioxa taldea garaitzeko kapazak izan ziren (19-10), hauspo izugarria denboraldi amaierari aurre...\nSaint Paul le Dax23\nXURIAK KINKA LARRIAN\nSaint Paul Le Daxen aurka 23-10 galdu zuen Hendaiako Estadioak eta jada Federale 2 mailan mantentzeko postuak zortzi puntutara dituzte


PP-PSE itunaren kontra dauden hautesle sozialisten botoa eskatu du EBk | EITB Udal eta foru hauteskundeak\nPP-PSE itunaren kontra dauden hautesle sozialisten botoa eskatu du EBk\nCayo Lara IUren idazkari nagusiak esan du besoak zabalik dituztela PSE-EEren "boto-emaile ezkertiarrentzat", "ezkerrarekin, eta ez PPrekin, egotegatik harro" egon nahi dutenentzat.\nEB: 'Krisia ezkutatzeko ari dira Bilduri buruz PSE, PP eta EAJ'\nEBren ekitaldia, Barakaldon (jatorrizkoa, gaztelaniaz)\nEBren ekitaldia, Bilbon (jatorrizkoa, gaztelaniaz)\nCayo Lara IUren idazkari nagusiak esan du bere alderdiak eta Ezker Batuak besoak zabalik dituztela PSE-EEren "boto-emaile ezkertiarrentzat", "ezkerrarekin, eta ez PPrekin, egotegatik harro" egon nahi dutenentzat.\nEBk Bilbon egin duen ekitaldi politikoan Cayo Larak PP-PSE itunaren harira azaldu duenez, "nork esan behar zuen PSE-EEren hautesle ezkertiarrak PPk lotuta egongo zirela Euskadin?".\nItun horrek "klaseen nahasketa" eragiten duela uste du IUren buruzagiak, baina PSE-EEren barruan "nahasten" ez den jende "ezkertiarra" badagoela. Horiei luzatu die eskua "ezker alternatiboa sortzeko".\nHauteskundeetan Bildu koalizioaren partehartzeaz galdetuta, Cayo Larak esan du IUrentzat gaia "itxita" dagoela, auzitegiek "itxi" zutelako.\nHori horrela, "orain erabakia hartzea euskal herritarrei" dagokiela azpimarratu du eta gogor kritikatu ditu PPk eta PSOEk Bilduri buruz hauteskunde-kanpainan esan dituztenak.


Herriko merkataritza sustatu guran, azoka, umeendako ekintzak eta gehiago Eskoriatzan - Eskoriatza - Goiena.eus\nMiren Arregi 2014-03-15 16:27\nAxtroki merkatarien elkartearen eguna ospatzen dihardute gaur Eskoriatzan. Herriko merkatariek euren eskaintzak kalera atera dituzte eta horrek jendea batu du plazan. Hori bakarrik ez, izan ere, umeendako puzgarriz eta bestelako jolasez bete da goizean Eskoriatza. Arratsaldean herriko harakinek parrillada egingo dute eta Elkarteko kideen produktuz osatutako saskia ere zozketatuko dute.\nHerriko komertzioek eta tabernek euren eskaintzarik onenak kalera atera dituzte gaur Eskoriatzan. Esaterako, bost euroko bono baten truke sei trago hartzeko aukera eskaini dute tabernariek, merkatarien elkarteko kide diren tabernetan.\nJende dezente batu da plazan. Batzuk erostera, beste batzuk ikustera eta gurasoak seme alabekin, umeendako prestatutako ekintzatan parte hartzera. Tortolis ludotekako hezitzaileek ere izan dute lana bertan batu diren neska-mutiko guztiekin.\n50 euroren truke 55 axtroki\nHerriko merkataritza bultzatzeko ahaleginean, baina, ez da gaurkoa ekintza bakarra izango. Hain justu, atzora arte 50 euroren truke 55 axtroki eskuratzeko aukera izan da. Axtroki horiek moneta gisa erabili ahalko dituzte herritarrek, herriko komertzioetan. Udala, bestetik, maiatzean hasiko da hobarien bidez axtrokiak banatzen."Bultzada bat ematea beharrezkoa da. Jende asko kanpora ateratzen da erosketak egitera eta hau guztia da modu bat hemen gaudela esan eta herrian kontsumitzera bultzatzeko" dio Axtroki Elkarteko Eider Kortazarrek. Eta gaineratu: "Jendeari gustatu egiten zaio herrian erosteko aukerak izatea eta hori landu egin behar da".


IKASUROLAKOSTA BITARTEKARITZA ZERBITZUA, MARTXAN\nEusko Jaurlaritzako Lanbide Heziketako Sailburuordetzari esker, Ikaslan Gipuzkoak martxan jarri du Urola Kostan Ikaskuntzako Bitartekaritza Zerbitzua. 2019an eskualdean Bitartekaritza zerbitzurik egon ez bada ere, aurten zerbitzu eraberritua eskainiko da eskualdean: Zarauzko Gazte Informazio Bulegoan kokatuko da “IKASUROLAKOSTA” izeneko formazio eta orientazio bitartekaritza zerbitzua.\nUdal Elkarteko Garapen Agentziatik bideratzen den prestakuntza eta enplegu zerbitzu-lerroaren zerbitzu osagarri gisa planteatu da ekimena. Izan ere, Udal Elkartetik lan bila edo lana hobetu nahian dabilenari laguntza pertsonalizatua, eta hainbat prestakuntza programa eskaintzen badira ere, etengabeko prestakuntzara bideratutako zerbitzu trinkorik ez da.\nBerriz ere martxan den prestakuntza arloko bitartekaritza zerbitzuaren helburu nagusia da bizialdi osoko prestakuntza eta ikaskuntza Urola Kostako herritar guztiengana hurbiltzea. Edozein kasutan, eta eskualdeko herritar guztiei bideratutako zerbitzua bada ere, gizarte-egoera ahulean eta prestakuntza-zirkuituetatik urrun dauden pertsonengan arreta berezia jarrita egingo da lan.\nLourdes Salsalmendi Urola Kostako Udal Elkarteko lehendakariaren ustez, zerbitzu berria “herritarrentzat onuragarria” izango da: “hemendik aurrera, herritarrek enpleguaren eta prestakuntzaren alorrean izan ditzaketen beharrak asetzeko moduan izango gara eskualdean”. Salsamendik azpimarratu nahi izan du enplegua eta prestakuntza, biak ala biak direla “eskualdearen garapen sozio-ekonomikorako funtsezko alderdiak” eta ezinbestekotzat jo ditu Udal Elkartearen prestakuntza eta enplegu-zerbitzuen, eta Ikaslan Gipuzkoaren ikaskuntza-bitartekaritza zerbitzu berriaren arteko “elkarlana eta koordinazioa”.\nIrune Urbieta Zarauzko Udaleko Euskara, Kultura eta Euskara zinegotziak ere zerbitzu berriaren garrantzia azpimarratu du. Herritarrei eskainiko zaien bizialdi osoko prestakuntza “herritarren interes eta beharrak kontuan hartuta” eskainiko dela adierazi du eta bi ikasturtetako hutsunearen ondoren zerbitzua berriz ere martxan jarri izanagatik “oso pozik” agertu da.\nGipuzkoako gainerako eskualdeekin alderatuta, Urola Kostako zerbitzuaren bereizgarririk nabarmenena kokapena izango da. “Gainontzeko eskualdeetan bitartekariak Ikaslan Gipuzkoako Ikastetxeetan egon ohi diren bitartean, Urola Kostako zerbitzua Zarauzko Gazte Informazio Bulegoan, herritarrengandik gertu, kokatuko da” azaldu du Nora Amorena, Monte Albertiako Zuzendari eta Ikaslan Gipuzkoako lehendakariordeak.\nIkaskuntzako Bitartekaritza Zerbitzuaren funtzio nagusienak hauexek izango dira:\nNorberaren interes zein beharrizanak kontuan hartuz, ikaskuntzaren eta formakuntzaren inguruko informazioa eta orientabidea ematea.\nKualifikazioen profesionaltasun ziurtagirien akreditazioa, eta Lanbide Heziketa sistemaren informazioa eta orientazioa.\nIrene Dolara bitartekaria Zarauzko Gazte Bulegoan izango da, astelehenetik ostiralera bitartean, ordutegi honetan:\nAhalik eta zerbitzurik egokiena eskaintzeko, aldez aurretik hitzordua hartu beharko da. Informazio gehiago nahi izanez gero, idatzi e-mail bat edo jarri harremanetan telefono bidez:\nZuzenean, aurrez-aurre: Zarauzko Gazte Informazio Bulegoan (Zigordia kalea, 34)


Haurraren edo nerabearen garapenerako kaltegarritzat jotzen diren egoeren balorazioa.\nArrisku-egoera agertuko da, gizartearen, familiaren edo adingabearen beraren gorabeheren ondorioz, adingabearen garapena eta ongizatea mugatuta edo kaltetuta gertatzen badira, eta gurasoek, tutoreek edo zaintzaileek ez badute erantzukizuna hartzen, edo ezin badute osorik hartu, haurraren edo nerabearen garapen egokia bermatu ahal izateko.\nBergaran erroldatuta dauden eta adingabeko bat zaintzan duten pertsona edo familia interesdunak: familiako kideren batek onartu behar du zailtasunak dituela eta laguntza profesionala eskatu behar du.\nUdalak bere kabuz:\nHirugarren batzuek (ikastetxeek, osasun-zentroek, poliziak, udal zerbitzuek, bizilagunek...) gizarte zerbitzuei arrisku-egoeren berri eman ondoren.\nGizarte Zerbitzuek arrisku-egoeraren bat detektatu ondoren.\nNAN, AIZ edo pasaporte zenbakia\nHarremanetarako telefono bat\nNorberaren, familiaren edo inguruko ingurumarien ondorioz, adingabearen garapen pertsonala edo soziala kaltetzen duen egoera, gurasoek edo tutoreek dagozkien erantzukizunak hartzen ez dituztenean edo osorik hartzerik ez dituztenean, eta adingabea familia-gunetik banatu beharrik izan gabe. Esku hartuko litzateke arrisku-faktoreak ezabatu ahal izateko.\nARRISKU HANDIKO EGOERA:\nBerehala neurri babeslerik sartu ezean, babesik gabeko egoera batean egongo litzateke adingabea. Esku-hartzeak eskatzen du jarduera batzuk abian jartzea, familian haurren ongizatea kaltetzen duten egoerak gutxitu edo kentzeko, eta ahal dela gurasoen laguntza lortu behar da, haiengandik banatzeko neurririk hartu behar ez izateko.\nBABESIK GABEKO EGOERA:\nAdingabeak zaintzeko legeek ezarritako babes-betebeharrak betetzen ez dituztenean edo ezinezkoa zaienean edo desegoki betetzen dituztenean eta adingabeek behar duten laguntza moral edo materialik ez dutenean. Halako egoeretan, gertakarien larritasunak aholkatzen du adingabea familiatik banatzea, eta erakunde publikoak hartuko du beregain adingabearen tutoretza eta aldi batez etengo da gurasoen agintea edo ahala.\nArrisku arin eta ertainen egoerak udalaren eskumena dira.\nArrisku handiko eta babesik gabeko egoerak Foru Aldundiaren eskumena dira.


Bizkaiko eta Arabako aldiriko trenen sarea\nTrenbidearen Hegoaldeko SaihesbideaAldatu\nAurreikusi bezala, Bilbo–Naxa geltokia, Abandotik metro gutxira dagoena, desegin egin zuten, baina ez Bilbo–Parke/Guggenheim geltokia, besteak beste Guggenheim Museotik gertu zerbitzua ematen jarraitu zuena. Horregatik, linea berri bat sortu zen,\nlinea, Olabeaga eta Bilbo–Parke/Guggenheim arteko anezka gisa jarduten zuena, lehen\nlineek egiten zuten ibilbide berari jarraituz, baina amaierara iritsi gabe.\nUrte gutxi pasata, 2003an,\nlinea itxi zen, Bilboko tranbiaren luzapenari pausu emanez.\nGeltoki berriak irekitzeaAldatu\n2004an Santimamiko geltoki intermodala eraiki zuten\nlinetako ibilbidean, trenbidea Bilboko metroa, Bilboko tranbia eta Bilbao Intermodalekin lotzen dituena.\n2005eko urtarrilaren 25ean la Peñako geralekua inauguratu zen\nlineko ibilbidean, Bilbo–Abando Indalecio Prieto eta Ollargan geltokien artean. Geltokia, mendi-mazela baten gainean dago. Geltokia eraikitzeko lanek eremua berrurbanizatzea ere ekarri zuten, baita geltokiaren ondoan plaza berri bat jartzea ere. Gainera, paisaia berroneratzeko hainbat lan egin dira.\n2008ko abenduaren 18an Miribillako geltokia inauguratu zen\nlineko ibilbidean, Bilbo–Abando Indalecio Prieto eta la Peña geltokien artean. Igogailu handi batzuek Bilboko auzo berria RENFEk operatutako aldiriko sarearekin lotzea ahalbidetzen dute, geltokia Abandoko terminalarekin bi minututan inguratuz.\n2009ko azaroaren 19an Amurrio–Iparraldeko geralekua inauguratu zen\nlineko ibilbidean, Salbio eta Amurrioko geltokien artean. Alkinar eta San Jose auzoen artean dago.\n2010eko urtarrilaren 25ean inauguratu zen Basurto–Ospitalea geltokia,\nlinearen ibilbidean eta Basurtuko Unibertsitate Ospitalearen inguruan.\nRenfe Feveko lineaAldatu\n2013ko urtarrilaren 1ean, Ferrocarriles de Via Estrecha enpresa desagertu egin zen Renfe Operadora eta Administrador de Infraestructuras Ferroviarias konpainietan sartzeko. Horrela, lineak Renfe Feve markaren eta bigarrenaren azpiegituraren esku geratu ziren. Horrela,\nlinea Bilboko Renfe Aldiriak sarean sartu zen, Renfe enpresaren menpe.\nlineek Renfe Aldiriak irudiaren azpian funtzionatzen dute eta\nlineak Renfe Feve markaren azpian.\nSareak tarifa propioak ditu,\nlineak tarifikazio berezia du:\n2002an Bilboko metroaren\nlinea martxan jarri zen, eta horrekin batera tren bidaiari kopuruaren beherakada. Bestalde, 2001ean Creditrans garraio-txartel bakarra jaio zen Bizkaiko Garraio Partzuergoaren eskutik, Bizkaiko garraio publikoko eragile nagusiek, Renfeko Aldiriak salbu, txartel berria onartzen hasi zutela. Bere aldetik, Renfe ez zen 2010era arte Creditrans sarean sartu. Ordutik eta azken aldian trenaren erabilpena urtez urte jeitsiz joan da, batez ere\nlineako bidaiarien galeraren ondorioz, tartean metroaren luzapenek bidaiariak metrora bideratu dituztela.\n2015ean igoera txiki bat jazo zen sarean, 200.000 bidaiari ingurukoa,\nlinean izandako bidaiari igoeragatik batik bat. Hurrengo urtean igoera horren ia erdia berriro ere galdu zen.\n↑ a b 22/2012 Errege Lege Dekretua\n↑ a b C-1 lineko maiztasunak, 2021eko maiatzaren 18an\nAzken aldaketa 11 ekaina 2022(e)an, 16:42(e)tan\nOrriaren azken aldaketa: 11 ekaina 2022, 16:42.


Urrezko astoa — Wikiteka\nUrrezko astoa, II, 7. Fotide sukaldean.\n(Itz.: Juan Kruz Igerabide eta Anjel Lertxundi. Metamorfosiak edo urrezko asto. Literatura unibertsala 53, Ibaizabal arg., 1996.)\nHorrelako burutazioak kabutan, Milonen atera iritsi nintzen eta, esan ohi den bezala, «azeria mingainean, hura bera oilategian», etxean ez baitzegoen ez Milonik ez haren emazterik; ene Fotide maitea zegoen bakarrik. Haragi xehe eta talotuaren platera ari zen prestatzen bere ugazabentzat, eta okela-xerrak saltsan atontzen, eta baita idiki zezinatua ere, oso gozoa nonbait, nire sudurretara zetorren usaintxoaren arabera. Dotoreziaz jantzita zihoan, lihozko soinekoz, eta gerriko estu gorribizi batek bularra estutzen zion goi samarretik. Bere larrosazko eskuez jira-jiraka eragiten zion janari-ontziari eta, mugimendu biribil bakoitzarekin bere soin-atalak arin astindurik, eta denak batera emeki mugitzen zituela, gerriaren joan-erorriak bizkarra ere dantzarazi egiten zion, higidura atseginkorrak sortaraziz. Halako ikuskizunaren aurrean harriturik, begira jarri nintzaion, grina sutsuaren menpe.\nAzkenean, esan nion:\n—Zer nolako dotoreziaz eta ganoraz mugitzen dunan lapiko hori, Fotide maitea! Bai okela-saltsa zoragarria ari haizena prestatzen! Zorionekoa eta dohatsua, benetan, hatza bustitzen uzten dionan hura!\nOrduan, neska polit eta pinpirinak erantzun zidan:\n—Hoa atzera, gizagaixo hori, hago ahalik urrunen nire laratzetik, ezen nire sugarrik ttikienak hire pittinik xemendreena ere ukitu orduko, hezur mamiraino erreko haiz, eta ez duk inor hire erresumina itzaltzeko gai izango, neu izan ezik, hain okela-saltsa gozoak prestatzen ditudan, eta hain airoso lapikoa nola ohea astintzen ditudan hau.\nUrrezko astoa, III, 24. Luzio asto bihurtzen da.\nNi neure zinezko agindua esan eta esan ari nintzaiolarik, neska gelan sartu zen oso urduri, eta potetxo bat atera zuen kutxatilatik. Potetxoa hartu, musu eman, hegaldi zoriontsua eman ziezadala eskatu, eta nire jantzi guztiak urrun jaurti nituen nigandik; nire eskua lehiatsu sartu, ukendu mordo bat atera, eta gorputzaren atal guztiak igurtzi nituen. Txori bat bezala hasi nintzen jokatzen, besoak, orain bat orain bestea, mugitzen ahaleginduz, baina han ez zen agertzen ez hegaxka ez lumaxkaren inolako arrastorik. Aitzitik, nire ileak loditzen hasi ziren, ilesorta bihurtu arte; nire azal-mintz leuna gogortzen hasi zen, larru bihurtu arte; nire eskuen muturrean hatzek bereizketa galdu zuten, harik eta oin-azkazal bakarra osatu zuten arte; eta nire bizkarrezurraren behealdetik isats luzea ageri zen. Gainera, aurpegia handitu zitzaidan, ahoa luzatu, sudurra zabaldu, eta ezpaina zintzilikatu; belarriak, beren aldetik, neurriz gora haziak neuzkan, eta ilez estaliak. Eta nire zoritxarreko aldakuntza hartako kontsolamendu bakarra: Fotide besoartean ezin hartu banuen ere, ederki haziak neuzkan behintzat neure dohain naturalak.\nUrrezko astoa, VIII, 23-26. Astoaren jabeetako bat.\nEgoitza madarikatu hura ere laga genuen, eta nekazariak dolumin handitan utzirik, bideari ekin genion berriro; zelaietako bideak egun osoan zeharkatu eta gero, hiri jendetsu batera iritsi ginen, akiturik. Abeltzainek hantxe bizitzen jartzea, eta bertan bizileku iraunkorra hartzea erabaki zuten. Uste zuten hura ezkutaleku segurua zela urrutiko miaketen aurrean; gainera, hango janari ugariak eta hornidurak lortzeko erraztasunak bultzatu zituen erabaki hori hartzera. Azkenean, zamariok indarberritu gintezen utzi era gero —itxura hobez ager gintezen salduak izateko—, azokara eraman gintuzten. Aldarrilariaren ahots indartsuak bakoitzaren prezioa oihukatzen zuen; erosle aberatsek erosi zituzten zaldiak eta beste astoak; ni bakarrik ikusirik eta taldetik kanpo, gehienak beste aldera begira igarotzen ziren nire aurrean, erdeinuzko keinua egin eta gero. Azkenean, nire adina hortzei begiratuta ateratzen zuten tratalarien ukitzeez nazkaturik, hortzartean estutu nuen gizon baten esku zikin eta kiratsua, nire hortzoheak bere hatz nazkagarriez zirikatzen ari zen unean, eta gustura egin nion kosk. Jarrera hark ni erosteko gogoak kendu zizkien inguruko guztiei, astorik gaiztoena nintzela etsita. Orduan, aldarrilaria, garrasi batean aritua baitzen bere lepa-zainak eten beharrean ahotsa urratzeraino, barregarrikeriak esaten hasi zen nire bizkarretik.\n— Noiz arte —zioen— jarri behar diagu salgai astotzar hori? Zaharra duk, horren apatxak hain zeudek maiztuak, ezen indarrik ere ez baitauka, eta ajeak ahuldurik baitago; hala ere, basati zabilek, bere zozokeria ergela eta guzti; ez duk arrantza egiten duen bahea besterik. Edozeini oparitzat emateko prest gaudek, saralea alferrik galtzea axola ez bazaio behintzat.\nEra horretan pizten zituen aldarrilari hark ingurukoen barre-algarak. Nire zoritxarreko patua, ordea —herrialdez herrialde ihesi ibilita ere ezin bainion alde egin, ezta aurreko nire zoritxarrak arindu ere— berriro nigana begira jarri zen, eta nire aurrean erosle bat ipini zuen, nire egoera gogorrari ederki asko egokitzen zitzaiona. Begira haren izaera: maritxu horietakoa zen, maritxu zahar horietako bat, burusoila gainera, burutik zintzilik zeramatzan kizkur grisantza batzuk kenduz gero; bidegurutze herrikoietako zimaurretik ateratako jendaila horretakoa zen, kalez kale eta hiriz hiri eskale ibiltzen diren horietakoa, zinbola eta kriskitinak jo, eta Siria jainkosa berekin daramatenetakoa. Ni erosteko irrikitzen zegoela nabaritzen zitzaion agureari eta hor galdetzen dio aldarrilariari ea zein herrialdetakoa nintzen. Besteak Kapadoziakoa omen nintzela, eta oso indartsua, erantzun zion. Berriro, zenbat urte nituen galdetu zion; baina aldarrilariak, txantxetan, hor erantzun zion:\n— Konstelazioa igarri duen astrologo batek, bosgarren urtera doala atera dizkik kontuak; hala ere, astoak berak hobeto ezagutuko dik, noski, bere egoera zibila. Eta lege Korneliarraren zigorraren jakinaren gainean egonik ere erromatar hiritar bat mirabetzat sal badezaket, zergatik ez duk erosiko, mirabe on eta zintzo hau oso lagungarri izango zaik-eta etxean zein kanpoan?\nErosle gorrotagarri hura, ordea, ez zen isiltzen galdezka era galdezka; azkenik, nire izaera baketsuari buruz galdetu zion, interes handiz.\nOrduan aldarrilariak erantzun zion:\n— Bildots bat ari haiz ikusten, ez astoa; eginkizun guztietarako otzana duk, ez dik horzkarik egingo, ez eta ostikadarik jaurtiko; astotxo horren larruaren barnean aiurri oneko gizon bat bizi dela esan zitekek. Ez duk zaila hori ikustea; aurpegia hanka artean sartzen badiok, heuk igarriko diok zer nolako egonarria erakusten duen.\nHorrela jotzen zion adarra aldarrilariak agure nazkagarriari. Agureak, ordea, isekaz jabeturik eta haserre, esan zion:\n— Aizak hi, hilotz gor eta mutu hori, ergelkeria besterik ez dioan aldarrilari hori: itsu utziko ahal haute Siria jainkosak —sorturiko ororen ama unibertsal ahalguztidunak—, Sabadio jainko sainduak, Belonak —Idan bere Atisekin bizi den amak—, eta Venus erreginak —bere Adonis lagun duela—, niri denbora luzez irain egiteagatik bufoi bati dagozkion txantxez. Zer uste duk, zoro horrek, jainkosari abere oldartsu bat eskain diezaiokedala, ala? Zer nahi duk, bat-batean oldartu, jainkozko irudia lurrera jaurti, eta nik, gaixo honek, ileak haizetara askaturik, batera eta bestera lasterka ibili behar izatea, lurrean etzandako neure jainkosarentzat sendagile bila?\nHitz horiek entzutean, handik lehenbailehen ihesi joatea pentsatu nuen, deabruak hartua bezala, horrela, ni aldarte gaiztoz haserre ikusirik, erosketari uko egin ziezaion. Erosleak, ordea, salerosketa itxi nahian, aurrea hartu zion nire asmoari, hamazazpi denario ordainduz eskura; nire ugazabak oztoporik gabe onartu zituen, pozik noski, nirekin asper-asper egina zegoen-eta; eta, nire sudurraldea espartzumutur batez lotu eta gero, Fileboren esku utzi ninduen, hori baitzen nire nagusi berriaren izena, erroldak adierazten zuenez.\nNagusi berriak bere zerbitzari hartu, eta berekin narama etxera. Hara iritsi orduko, sarreratik oihu egin zuen:\n—Neskak; hona hemen mirabetxo polit bat zuentzat ekarria!\nNeska haiek, ordea, ez ziren halako neska, beste maritxu horietako talde bat baizik, zeintzuk, segituan pozez saltoka, deiadar bateragabez hasi ziren, eme ahots zakar eta garrasilariez, pentsaturik, nonbait, benetako mirabetxo bat zekarkiela haien zerbitzurako. Eta ikusi zutenean, dontzeila baten ordez, ez orein bat, gizasemearen ordezko astoa baizik, sudurra okertu zuten erdeinuz, eta era guztietako txantxak egin zizkioten zuzendariari.\n— Ez din ekarri mirabe bat —zioten—, senarra baizik, beretzat bakarrik izan dadin —eta erantsi zuten—: ez uste bakarrik jango dunanik hain oilasko polita; guri ere, hire usoño eztioi, utzi behar digun noiz edo noiz.\nHorrelako eztikeriak eta beste antzeko batzuk elkarri esaten zizkioten bitartean, hor lotu naute aska baten ondoan. Bazegoen gazte mardul samar bat, koruan txirula jotzen oso trebea, mirabe salmenta batean guztien artean erosia. Gazte horrek bere tresna hura joz hartzen zuen parte jainkosari egiten zitzaizkion irtenaldietan, eta gero etxeko guztien beharkizunak asetzeko zegoen, txandakako ohakide. Mutiko hark ni etxean ikusi ninduenean, pozik eskaini zidan pentsu ugari eta honela mintzatu zitzaidan gozo-gozo:\n— Etorri haiz, azkenean, zoritxarreko lan honetan nire lekua hartzera. Urte luzetan bizi hadila, heure nagusiei atsegin hakiela, eta nire gerri akituei ekar diezaieala atsedena.\nHori entzunik, laster imajinatu nituen, aldez aurretik, patuak niretzat gorderik zeuzkan garrazkeria berriak.\nUrrezko astoa, XI, 13. Astoa berriro gizaki.\nBien bitartean, gertatutakoetatik ezagutu ahal izan nuenez, apaiza, orakuluak jakinaren gainean jarria eta liluratua, ikusirik errealitatea bat zetorrela agindua zitzaion betebeharrarekin, berehala gelditu zen, eta, bere eskuina luzaturik, nire ahoaren parean jarri zuen koroia. Orduan nik, irrikaz dardarka, neure bihotza taupada azkarrez ari zitzaidala, neure ahoaz larri hartu nuen koroia, txirikordaturiko larrosa berri eta distiratsuz egina, eta, agindutakoa beteta ikusteko gogo biziz, irentsi egin nuen. Eta, halaxe, bete egin zen nigan zeruetako agindua; berehala desagertzen da nire abere-aurpegi desitxuratua, eta ilaje zakar eta nahasia erortzen zait; ondoren, nire larru lodia mehetzen da, nire sabel gizena husten, nire oinzoruek beren apatxak galtzen hatz itxuran luzatzeko, nire eskuek oinak izateari uzten beren goimalako eginkizunerako prestaturik, nire lepo luzea laburtzen, aurpegia eta burua biribiltzen, belarri handiak beren ttikitasunera biltzen, harlausa adinako hortzak beren giza neurrira errenditzen, eta isatsa, lehen atsekabe gehiena ematen zidana, zeharo desagertzen. Jendea harriturik geratu zen, jarraitzaileek jainkosa handiaren hain botere agerikoa gurtu zuten, hain erraz egin baitzituen gaueko agerkizunetan agindu bezala, aldakuntza horiek, eta, oihu bateratuez, zerurantz luzatu zituzten beren eskuak eta jainkosaren mesede eder haren lekukotza egiten.\nIturria: Bilbao Telletxea, G. (2002): Latin-literaturarako sarbidea: idazleak eta idazlanak, UEU, Bilbo, 278-282.


Itzulpen pedagogikoa eta itzulpen profesionala - Xabier Mendiguren - EIZIE\n- Bertsio prestatua, landua eta idatzia, aurreko ariketaren sakonketa bat dena. Aurrez bere osotasunean estudiaturiko testu baten gain egiten da eta estilistikazko ariketa ere gertatzen da.\nElisabeth LAVAULTek itzulpen pedagogikoari buruz buruturiko inkestaren ondorioak (1), kontutan hartzen baditugu, literatura eta itzulpenaren aldeko banakabatzu kenduta, irakasleek ikuspuntu negatiboa dutela itzulpena hizkuntz irakaskuntzan erabiltzeari dagokionean, aitortu behar da. Eragotzi nahiko luketen ariketa bat da, zeren eta ama hizkuntza ahantzerazteko ahaleginaren kontra altxatzen den zerbait bezala ikusten bait dute. lnork gutxik ikusten dio egiazko interes pedagogikorik. Baina metodoek gaitzesten duten arren, eta instrukzio ofizialek aipatu ere egiten ez badute ere, itzulpena, aldez edo moldez, beti agertzen da hizkuntz ikaskuntzaren eremuan. Gaur egun gero eta gehiago dira tabu gisako honen kontra altxa eta behar duen tratamendua emateko orduak ez ote duen jo galdetzen dutenak. Horretarako badirudi bi zentzutan sakontzen ahalegindu beharra dagoela: itzulpen profesionalaren eta itzulpen eskolek burutu duten teorizazioaren ildotik, baita hizkuntz didaktikaren hurbilketa berrien bidetik ere, izan ere zalantzan jarri bait dituzte ama hizkuntzak bigarren hizkuntzen ikaskuntzan dituen rolei buruzko zenbait klitxe.\n(I) LAVAULT, Elisabeth: Fonctions de la Traduction en Didactique des Langues, Paris, 1985.


About: James Stirling\nJames Frazer Stirling (Glasgow, Eskozia, 1926ko apirilaren 22a − Londres, 1992ko ekainaren 25a) arkitekto britainiarra zen. Liverpoolen hazi zen eta bertako arkitektura eskolan ikasi, Londresen agentzia ireki zuen arte James Gowan lankidearekin. Le Corbusierren azken lanek eragin handia izan zuten Stirling eta lankidearengan. Horrela, estilo berri beteko fatxadak proiektatu zituzten, adreilua eta ageriko konkretua (hormigoia) uztartuz. Stirlingen iritziz, eraikin batek bere funtzioa adierazi behar du eta, erabiltzaileak pertsonak direnez, giza erabilera horrek fatxadako elementuen aberastasuna eta aniztasuna agertu behar du, sinpletasuna saihestuz. Horrela, historia irakasteko edo erakusteko eraikin batek historia bera islatu behar du, hainbat garaietako elementu eta formak islatuz. Arkitektura elementu eta forma hauen harreman eta konbinazioan datza. Modu berean, giza eskalako eraikinak egiten saiatzen da, irizpide humanistikoak egituraren, estetikaren eta ekonomiaren gainetik jartzen dituelarik. 1981 urtean Pritzker Saria jaso zuen. (eu)\nJames Frazer Stirling (Glasgow, Eskozia, 1926ko apirilaren 22a − Londres, 1992ko ekainaren 25a) arkitekto britainiarra zen. Liverpoolen hazi zen eta bertako arkitektura eskolan ikasi, Londresen agentzia ireki zuen arte James Gowan lankidearekin. 1981 urtean Pritzker Saria jaso zuen. (eu)\nJames Stirling (eu)


6. mitoa: “Jabetzako partaidetza da parte-hartzearen nirvana” - SPRI\nSPRI » Berrikuntza » 6. mitoa: “Jabetzako partaidetza da parte-hartzearen nirvana”\n6. mitoa: “Jabetzako partaidetza da parte-hartzearen nirvana”\nJabetzako partaidetza da parte-hartzearen “nirvana”\nBaldin filosofia Shramanikoaren arabera “nirvana” iristea erabateko zorion egoera lortzea bada, halako liberazio espiritual bat zeinari esker pertsonak ez duen gehiago sufritzen eta birsortze-zikloaren katetik askatuta geratzen den, beldur gara antolakuntza-kudeaketako jabetzan parte hartzea ez dela ez paradigma ideala, ez kultura aldatzeko prozesu luzearen amaiera, ezta ere derrigorrezko abiapuntua.\nBeraz, eta aukera estrategiko oso garrantzitsua den arren, gure ustez ez da erreferente bakarra gure partaidetza eredua hedatzeko tresna anitzen artean. Horregatik, kontzeptu hori literalki baztertu beharreko beste mito bat da.\nDemagun piramide kontzeptual bat: piramidearen oinarrian jartzen dugu erakundean parte hartzea, edo erakundearen kudeaketan parte hartzea; erdialdean jartzen dugu parte-hartze ekonomikoa edo emaitzetan parte hartzea; eta erpinean, berriz jabetzan parte hartzea. Orduan, antolakunde bat, bere parte-hartze eredua garatzean, berdin mugi daiteke goitik behera nola behetik gora, bere abiapuntuaren arabera. Hobeto azalduko dugu.\nBadira enpresa batzuk parte-hartzearen munduan piramidearen beheko aldetik abiatu direnak: beren ekipoei kudeaketan parte hartzeko aukera eman diete aurrena, euren esku jarriz antolakundeko informazio garrantzitsua, gardenago jokatuz, hobeto komunikatuz, etengabeko prestakuntza emanez, talde-lan formulak aplikatuz, edo beren burua kudeatzen duten ekipoak sortuz, aplika daitezkeen formula batzuk baizik ez aipatzearren. Horrela, enpresa horiek urtez urte eta astiro-astiro aurrera egiten dute emaitzetan edo jabetzan parte hartzera iristeko bidean.\nBaina kontrako kasuak ere badira, adibidez sozietate kooperatiboak eta profil demokratiko baxuko lan sozietate anonimoak, zeintzuetan jabetza antolakundean lan egiten duten pertsonena izan arren ia ez baita batere parte-hartzerik: pertsona horiek ez dute parte hartzen kudeaketan, ez dira inplikatzen antolakundearen eguneroko erabakietan, eta kudeatzaileek argi aitortzen dute hori. Horrelako enpresen bilakaera, beraz, goitik beherakoa izango litzateke gure piramide kontzeptualean; pixkanaka egingo lukete aurrera, eredu demokratikoago bat garatuz langileen kudeaketako parte hartzea bideratzeko.\nOndorio gisa esan daiteke jabetzan parte hartzera garamatzan antolakuntza arloko kultura aldaketa bat garatzeak derrigorrez dakarrela berekin konpromiso eta erantzukizun handiagoak hartzea gure antolakundearen egunerokotasunean. Horren truke asebetetze profesional handiagoa iritsiko dugu mota horretako antolakunde batean garatu ahal izango dugun karrera profesionalarekin.


< Poesiaz birjabetuta | G kontuak >\nLekua: Pabellon 6 aretoa. Eguna: Uztailak 1.\nBilboko Pabellon 6 aretoa erlauntz bihurtu da, Zure ziztada behar dugu kanpainarekin bat eginez, Pako Revueltas sortzailearen ekimenari esker. BERRIAren aldeko ekitaldiak umeentzako atala eduki du eguerdian, Eguzkiaren bidaia izeneko lanarekin, Galder Perezek eta Aiora Sedanok antzeztuta, eta arratsaldean hainbat antzezlek parte hartu dute helduentzako galan.\nAnder Lipus aurkezle zela hasi da emanaldia, Eusebio baserritar menderaezina eta bere txakur ondua aretoko atarian agertu eta barrura sartzeko gonbidatu gaituztenean. Espero izatekoa zen Lipusek bere pertsonaiarik kuttunenak erabiliko zituela aurkezle lanetan, ezin hobeak direlako horrelako egitarau baterako, eta horrexegatik izan da are gozagarriagoa haiei guztiei distira berezia atera izana, ekimenak merezi zuen moduan.\nLehen ekitaldia —Berria irakurtzeko begiak— Galder Perez eta Ane Zabalaren eskutik etorri da, eta bai dialogo sormentsuek bai antzezle bien ofizioak ikusleen arreta harrapatu dute hasiera-hasieratik. Perezek neurriz baliatu ditu komediarako dauzkan dohainak eta Zabalak kontrapuntu egokia egin dio uneoro, baina irri eta barre artean ederto ulertarazi digute zein isolamendutan biziko ginateke euskara hutsezko egunkaririk gabe.\nMorritson eta Gartzia-ren bikote erdiak —Jon Urrazak— “sortzaile alternatibo eta performer natural”-tzat definitu du bere burua, “berak ez dituelako sorkuntzak sortzen, bizitza arruntean berez sortzen baitzaizkio”. Abiapuntu ia mingarri eta erdi existentzialista horretatik, hainbat kontu aletu ditu Bilboko Udalaren kale-araudi polemikoa aztertuz eta euskarazko prentsarako protesta-ekimen irudimentsu bat proposatuz.\nRamon Agirrek eta Inazio Tolosak Xentimorik gabe jarraitzen omen dute Ameriketatik egindako bira ezinezko haren ostean. Beraz, mafiako Stompanato gangsterraren klubera eraman gaituzte, haren maitale Mary Lou eta bere soineko gorri zoragarria gurekin gogoratzeko, eta ametsetako atzerrian bizi izandakoak ezin hobeto parodiatu dituzte, kantua, gitarra, txirula eta tronpeta zituztela lagun.\nAzkenik, Metrokoadroka eta Dejabu kolektiboek elkarlanean aurkeztu dute Bizitza titularrik gabeko albiste bat da, Oier Guillanen bi testutako pertsonaia batzuk elkartuta. Herio heroi-ko protagonistak etorkizuneko gizarte gris batean bizi dira, eta haietariko batek iraganeko prentsa irakurtzen du gauzak zelan gertatu ziren gogoratzeko, baina halako batean, Gure bide galduak-eko bi lagun ekintzaileren bisita jaso dute, eta BERRIAren aldeko ziztada eskatuko diete. Berez, planteamendu guztiz desberdina dute jatorrizko antzezlan biek, baina bien arteko kontrastetik elkarlan aberasgarria sortu da. Gutariko askorentzat, gainera, oso berezia izan da ikustea etorkizuneko pertsonaia haiek zer eta Euskaldunon Egunkariaren ale bat irakurtzen zutela.


“Oxigeno pixka bat bai?” | Jendartean\nHasiera » Zinema » “Oxigeno pixka bat bai?”\nGaldetzen dio Lurrak Venus planetari, jonki aurpegiarekin. Horrela hasten da ¡Cómo está el mundo, Fermín! film laburra. Gizakion erruz planetak bizi duen gainbehera adierazteko, diskurtso moralista beharrean ironia eta egoera komikoa aukeratu du minutu eta erdi inguru irauten duen pelikulak. Bere kalitate tekniko eskasa dela-eta kritika asko jaso dituen arren, Interneteko film laburren lehiaketa prestigiotsuenetakoa irabazi berri du istorioak: Notodofilmest.\nNotodofilmfest lehiaketaren seigarren ediziora aurkeztu diren 20 herrialdetako 1.000 film laburrek milioi bat ikusle baino gehiago izan dituzte dagoeneko. Izan ere, 2001ean jaio zen eta egun Bigas Luna zuzendari duen lehiaketak arrakasta du sarean. Interneterako pentsatuta dauden film laburrek hartzen dute parte bertan eta irabazle nagusiak sari ederra jasotzen du; aurten, 15.000 euro eta New Yorkeko Zinema Akademian ikasteko lau asteko beka.\nEpaimahaiak (tartean Guillermo del Toro ezaguna) Valladolideko (Espainia) Jorge Vallejo gazteari eman zion sari hori joan den astean, apirilaren 1ean egindako festan. Bere lanarekin, Lurrari eragin dizkiogun kalteen kritika egin nahi izan du Vallejok, nahiz eta ez duen bere burua “ultrakontzientziatutzat” hartzen.\nBitxia da aurtengo irabazlea: batetik, animaziozko film bat irten da garaile lehen aldiz; bestetik, gidoiak ikuslea irribarrearekin mantentzen duen arren, teknikoki ez da lan ona. Horregatik, aurkako asko izan ditu lehiaketak berak Interneten sustatzen duen eztabaidan. Vallejok hala erantzun die: “Badakit aurka zaudetenak asko zaretela, nik ere lehiaketa jarraitu dut eta film laburrak kritikatu ditut, eta badakit nireari teknikoki lan dezente falta zaiola, baina beti sinetsi dut istorioan eta nire pertsonaietan”.\nNorberak ikusi eta erabaki dezala: Film laburraren bideoa.


Momentu errepikaezinek kateatuta - Araba - Alea.eus\nMomentu errepikaezinek kateatuta\nAnakoz Amenabar 2019-03-30 08:00\nAndre Maria Zuriaren plazan egindako 'Ezkontza' obra. /Gasteizko Eszena-Arte Tailerra\nAntzerkiaren Nazioarteko Eguna aitzaki, Arabako taulek erakusten dutena eta agerikoa ez dena kontatu diote ALEAri antzerkigileek. "Apustu sendo baten" beharraz hitz egin dute Baratza, Gasteizko Eszena-Tailerra edota Teatro Paraisoko kideek.\n"Bestearekin elkartze-une labur bat, antzoki baten iluntasunean, keinu baten, hitz adierazgarri baten babesa besterik ez dagoela". Carlos Celdran antzerkigile kubatarrak Antzerkiaren Nazioarteko Egunean, martxoaren 27an, aipatutako "elkartze-une" berezi horrek ehunka lagun batzen ditu astero Arabako taulen inguruan. Taula horiek mugiarazteko beharrezko indarrik ba al dago, ordea? Nolakoak dira taulatik kanpo ikusten ez diren uneak? Arte eszenikoak bizimodu dituzten hainbat lagunekin izan da Alea; antzoki gaineko eta, batez ere, atzeko poz eta nekeak ezagutu ditu Unai Lopez de Armentia, Pilar Lopez, Javier Alkorta Txortas eta Julio Cortazarren eskutik.\nAstero astero, ofizioaren harimutur desberdinei heltzen die Mertxe Guillen kazetariak Radio Vitoria eta Radio Euskadiko uhinetatik. El útimo apuntador saioari esker, arte eszenikoen ekoizpenen inguruan lanean dabiltzan dozenaka lagun ezagutu ditu. Eskenak –Euskadiko Ekoizle Eszenikoen Elkarteak– bultzatuta, inguruko jarduera eszenikoen berri ematen hasi zen, eta, geroztik, bost denboraldi egin ditu. "Denek hitz egiten zuten obra handien inguruan, estreinaldien inguruan, baina konturatu ginen inork kontatzen ez zuen lana zegoela atzetik, eta ezagutzera emateko beharra zegoela". Aktore eta zuzendariekin batera, programatzaile, banatzaile, makillatzaile edota argitzaileak igaro dira irratsaiotik, makineria handi baten katebegiak."Inguruan sekulako profesionalak ditugula deskubritu dut programarekin, tipi-tapa euren bidea egiten ari direnak. Emaitza bakarrik ikusten dugun arren, antzerki obra sortzea sekulako sormen lana da, esfortzu fisikoa batzuetan eta ekonomikoa sarri". Lan horretarako, baina, behar besteko babesik ez dutela uste du: "Ez dut uste industria osasuntsua denik hau, ez Araban ez inon. Besteak beste, laguntza publikoen beharra dutelako sortu eta lan egiteko; oso zaila da laguntza behar ez duen konpainiarik aurkitzea. Eta azken urteetako murrizketak pairatzen ari dira oraindik".\nArtisten lana babesteko hartu daitezkeen neurrien artean, produkzioak sortzeko espazio publikoak proposatu ditu. "Antzoki ugari ditugu Gasteizen, baina ekoizpen bat izan arte hutsik daudenak. Beharbada horiek artista egoiliarrekin nola bete pentsatu daiteke, haien lanak prestatzeko ganorazko leku bat izan dezaten".\nPauso bat harago joan da Javier Alkorta Txortas aktore eta TAE Gasteizko antzerki eskolako gidarietako bat. "Indarra badago, jende asko dago lanean, baina zergatik ezin dira indarrak batu proiektu interesgarriagoak sortzeko?". Haren ustez, arte eszenikoek hauspoa berreskuratu dezaten "erakundeen benetako apustu bat" behar du Arabak. "Oso erraz egiten dugu Mendizorrotza eta Buesa Arena handitzeko apustua. Zergatik ez arte eszenikoetarako halakorik? Ez dut halako eraikinik eskatzen, hiritarrak harro sentitzeko moduko apustu bat baizik; Santa Mariaz edota Baskoniaz harro sentitzen diren modu berean, antzerkiaz ere harro senti daitezen".\nAtzera begira, garai batean Gasteizen eskaintzen zen antzerkia gogoratu du. Besteak beste, Tadeusz Kantor ikusi zuen Guridi antzokian 1982. urtean, polonieraz, eta Frantziako Maguy Marin koreografoaren lana bi urte beranduago. "Ikusteko zailak ziren piezak etortzen ziren. Kantor, ziurrenik, profesiokoak ez direnek ez dute ezagutuko, baina Europan antzerkia ulertzeko modua aldatu zuen, mugarri bat izan zen, eta hemen izan genuen". Programazioak programazio, urte hauetan "aukerak galdu" egin direla uste du TAEko kideak. "Zer gertatu da denbora guzti honetan horrek arrastoa ez uzteko? Zergatik ez dago gazterik Principalen? Ez dut uste programazioaren ardura soilik denik; ofizial itxurako guztiak atzera egiten du, eta hori tristea da, eta jorratu beharreko gaia". Gazteak lan klasikoetara eta garaikideetara erakarri behar direla uste du Alkortak, eta horretarako estrategia bat behar dela dio.\n"Beharrezkoa da gaitasun kreatiboak gehitzea ahalbidetuko duen motore bat"\nAntzerkira erakartzeko lanean 40 urte bete ditu TAEk, profesional zein zaleentzako aukera desberdinekin. "Norberak gustuko aldea bilatuko dio antzerkiari; dudarik gabe, hainbat alde esnatzen ditu antzerkia egiteak: sozializatzeko aukera, autoestimua... eta ez da zertan profesional izan behar", azaldu du Alkortak. Besteen aurrean zaren moduan agertu, eta egindakoa erlatibizatzeko aukera ere badela uste du: "Askorentzat, euren egoera bideratzeko modu bat da hau; eskolan bullyng kasuak izan dituzten haurrak izan ditugu, hemen diren moduan agertu eta inork ez dituelako epaituko".\nAntzerkia profesioa izatea aukeratu dutenen artean, berriz, Pilar Gil, Marcos Marin, Iñaki Rikarte edota Julio Cortazar igaro dira TAEtik. "Nik hemen deskubritu nuen aktore izan nahi nuela; Carmen Ruiz irakaslearekin izan zen, haren jolas eta ariketen bitartez", gogoratu du Cortazarrek. Cristina Rotaren eskolan jarraitu zuen ibilbidea, urte batzuk beranduago, Madrilen, eta Teatro de la Abadiara egin zuen jauzi ostean. Valle Inclanen Ligazón obrarekin gerturatu zen antzerkira, eta Martin-Santosen Tiempo de silencio du esku artean azkenaldian. "Antzerkia gustuko dut, haren alde egin dut apustu eta lan egiten jarraitzen dut, baina egia da ofizio duinaz dugun irudia askotan bertan behera geratzen dela, egin nahi ez direnak egin behar izaten direlako". Gizartea eta kulturarentzat "ezinbesteko osagaia" da antzerkia, baina ez dago kulturaren aldeko "apustu seriorik", Cortazarren ustez. "Herritarrek antzerkia ezagutu eta antzerki-gosea izan dezaten, inbertsioa egin behar da, eta hori da falta dena".\nJulio Cortazarren antzera, arte eszenikoetan Arabatik kanpo murgildu zen Unai Lopez de Armentia. Ingalaterra eta Alemanian hainbat urte egin eta gero, Gasteizen areto bat irekitzea pentsatu zuen, Garazi arrebarekin batera. "Gure alorrean aukera bat bilatzeko zakar zegoen egoera, eta, aldi berean, leku independente eta alternatibo baten beharra zegoela ikusi genuen; orduan, Baratza aretoa martxan jartzea pentsatu genuen, duela sei urte". Bertako konpainiek euren lanak prestatzeko gune bat dute han, Gasteizko Aldabe plazan, eta laguntza teknikoa edota formazioa ere ez dira falta. Ibilbidean atzera begira, aurreikuspenak gainditu dituztela nabarmendu du Lopez de Armentiak: "Sorkuntza lanei dagokionez eta publikoak eman duen erantzunari dagokionez, oso positiboa da ibilbidea; bestelako emaitza da negozioari dagokionez, ordea...". Kulturak herrialdean "makalaldia" bizi duela uste du, eta benetako "inplikazioa" eskatu die agintean daudenei. "Ez dut uste espazio fisiko gehiago behar duenik Gasteizek, bete gabe dauden antzokiak betetzeko inplikazioa baizik".\nAntzerkiak bete behar duen lekuaren bila, eremu artistiko ezberdinetako sortzaileen arteko hartu-emana sustatzea garrantzitsua dela uste du Teatro Paraiso antzerki taldeko Pilar Lopezek: "Beharrezkoa da topagune hau bideratuko duen kultur zein arte zentro bat garatu, probokatu ala iradokitzea; diziplinarteko topaketak eta gaitasun kreatiboen gehiketak ahalbidetuko dituen motore bat".\nTAErekin batera, duela 40 urte jarri zuten martxan Paraiso, haur eta gazteentzako lan eszenikoak sortu eta zabaltzeko xedez. "Dena egiteke zegoen, eta auzo-antzerki talde bat sortu genuen. Ordutik, antzerkia gure etxea izan da, bertan hazi gara, eta artearen plazetara gerturatu gara antzerkiaren eta haurren eskutik", gogoratu du Lopezek. Hala, Europa mailan haurrentzat eginiko dramaturgia garaikide esanguratsuetan lan egiteko aukera izan dute; eta, besteak beste, Erpurutxo ikuskizunaren italierazko bertsioarekin bira egin berri dute Italian, Espainian eginiko 3.050 funtzioen ostean.\nCeldranek irudikatutako "elkartze-une" berezi horietako bat izan dute oraintsu Paraison, Felipe Tramoistaren eskutik. Tartean taldearen Ghero, Jose Luis Gomezek antzeztutako Unamuno edota Yayo Caceresek zuzendutako Todos hieren y una mata ere izan dira elkarrizketatuen ahotan, kateatuko dituzten beste lanen zain.